******

******

***Din conținutul acestui număr***:

**Anul 2021 – numărul 43**

**25- 29 octombrie**

[Repere din agenda publică a conducerii instituţiei prefectului - judeţul Hunedoara în perioada 25 -29 octombrie, 2021 2](#_Toc86659827)

[Selecție de Acte normative apărute în Monitorul Oficial al României în perioada 25– 29 octombrie, 2021 3](#_Toc86659828)

[Informaţie Europeană 5](#_Toc86659829)

[NOUTĂȚI – Informații UTILE 5](#_Toc86659830)

[Memorandum adoptat de Guvern cu privire la stadiul îndeplinirii condițiilor favorizante 2021-2027. Printre altele, este necesară urgentarea unor aspecte ce vizează cercetarea și specializarea inteligentă 5](#_Toc86659831)

[O nouă metodologie adresată beneficiarilor POC privind reglementarea unor măsuri fiscal-bugetare în cadrul operațiunilor finanțate din Axele 1 și 2 6](#_Toc86659832)

[Eveniment dedicat tranziției digitale: Impactul acesteia asupra sectorului privat și public și care sunt soluțiile la problemele întâmpinate 6](#_Toc86659833)

[Înscrierile la EduHack, cel mai mare hackathon pe teme de educație formală sau non-formală din România, sunt deschise! 7](#_Toc86659834)

[PNRR, aprobat astăzi de Consiliul UE! România urmează să primească o prefinanțare de 3,8 miliarde de euro 8](#_Toc86659835)

[APIA: În primele zile de la startul Campaniei 2021 de plată în avans, au fost autorizați la plată peste 745 de milioane de euro 8](#_Toc86659836)

[A fost publicată varianta extinsă a PNRR-ului aprobat 9](#_Toc86659837)

[APELURI – Finanțări 9](#_Toc86659838)

[A fost lansat apelul dedicat standardizării și evaluării unitare pentru sistemul de educație preuniversitar 9](#_Toc86659839)

[Peste 9.900 de aplicații depuse în primele două ore de la deschiderea celei de-a doua ediții a măsurii „Microgranturi”! 10](#_Toc86659840)

[Modificări pentru Programele de susținere a producției de legume și de susținere a producției de plante aromatice pentru anul 2021 10](#_Toc86659841)

[Apel de proiecte pentru municipalități! Până la 60.000 de euro pentru dezvoltarea conceptelor de investiții care să livreze proiecte locale de energie durabilă 11](#_Toc86659842)

[Redresarea și creșterea sustenabilă a sectoarelor culturale și creative din Europa, obiectivele celui mai nou parteneriat al Institutului European de Inovare & Tehnologie 11](#_Toc86659843)

[500 milioane de lei pentru UAT-uri în vederea creșterii eficienței energetice a infrastructurii de iluminat public 12](#_Toc86659844)

[Fondul pentru inovare: Cel de-al doilea apel pentru proiecte la scară largă a fost lansat! 12](#_Toc86659845)

[Apelul destinat primelor de asigurare a culturilor, animalelor și plantelor din cadrul PNDR a fost prelungit 13](#_Toc86659846)

[Luni, 1 noiembrie, se lansează penultimul apel din cadrul programului Start ONG, ediția 2021 14](#_Toc86659847)

[PNDR: Pot fi depuse propunerile de proiecte pe apelul pentru infrastructura de acces agricolă 14](#_Toc86659848)

[Din actualitatea europeană 15](#_Toc86659849)

[Economia circulară: Comisia extinde eticheta ecologică a UE la toate produsele cosmetice și de îngrijire a animalelor 15](#_Toc86659850)

[Stimularea tranziției verzi a Europei: Comisia investește 1,5 miliarde EUR în proiecte inovatoare în domeniul tehnologiilor curate 16](#_Toc86659851)

[Starea uniunii energetice 2021: Sursele regenerabile de energie depășesc combustibilii fosili ca sursă principală de energie a UE 17](#_Toc86659852)

[Pachetul bancar 2021: UE propune noi norme pentru consolidarea rezilienței băncilor și o mai bună pregătire a acestora pentru viitor 19](#_Toc86659853)

[Comisia aprobă o schemă românească în valoare de 358 de milioane EUR pentru sprijinirea întreprinderilor mici și mijlocii 21](#_Toc86659854)

[Pactul verde european: Comisia adoptă limite noi pentru unele dintre cele mai nocive substanțe chimice din deșeuri 22](#_Toc86659855)

[COP26: UE își încurajează partenerii să traducă ambițiile în acțiune și să transpună în practică Acordul de la Paris 24](#_Toc86659856)

[UE și Republica Moldova își consolidează angajamentul și cooperarea în domeniul reformelor 25](#_Toc86659857)

[Raportul Comisiei pe tema incendiilor forestiere: de la an la an, schimbările climatice sunt tot mai prezente 27](#_Toc86659858)

[Coronavirus Noul coronavirus: echipe medicale din UE trimise în România 29](#_Toc86659859)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 25 -29 octombrie, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefectului SZÉLL Lőrincz:

| *Eveniment* | **Data** |
| --- | --- |
| *Întâlnire de lucru cu reprezentantul Direcției Sanitar-Veterinare și pentru Siguranța Alimentelor Hunedoara.* | ***25 octombrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***25 octombrie*** |
| *Participare la ceremonia publică dedicată sărbătoririi Zilei Armatei României, desfășurată în Deva, la Cimitirul Eroilor.* | ***25 octombrie*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***25 octombrie*** |
| *Înregistrare emisiune la postul de televiziune Kapital TV.* | ***26 octombrie*** |
| *Întâlnire de lucru cu primarul comunei Crișcior, domnul Ovidiu Ilie Furdui.* | ***26 octombrie*** |
| *Întâlnire cu reprezentanți ai publicației locale Mesagerul Hunedorean.* | ***27 octombrie*** |
| *Întâlnire de lucru cu reprezentantul Agenției de Plăți și Intervenție pentru Agricultură – Centrul Județean Hunedoara.* | ***27 octombrie*** |
| *Întâlnire de lucru cu directorul executiv al Direcției Sanitar Veterinare și pt. Siguranța Alimentelor Hunedoara, domnul Josan Lucian* | ***27 octombrie*** |
| *Întâlnire de lucru cu managerul Spitalului Orășenesc Hațeg, doamna Micloșoni Dana.* | ***27 octombrie*** |
| *Participare la Ședința Comisiei Județene de Fond Funciar.* | ***27 octombrie*** |
| *Vizită de lucru la Spitalul Județean de Urgență Deva.* | ***28 octombrie*** |
| *Întâlnire de lucru cu reprezentanții ADR Vest.* | ***28 octombrie*** |
| *Participare la ședința Colegiului Prefectural al județului Hunedoara.* | ***28 octombrie*** |
| *Întâlnire de lucru cu d-na Georgeta Barabaș, director APM Hunedoara* | ***29 octombrie*** |
| *Întâlnire cu dl.eurodeputat Iuliu Winkler* | ***29 octombrie*** |
| *Întâlnire de lucru cu d-na Aura Lăsconi, director SGA* | ***29 octombrie*** |
| *Participare campanie vaccinare în comuna Orăștioara de Sus.* | ***31 octombrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 25– 29 octombrie, 2021

**M. Of. nr. 1014/ 25 octombrie 2021**

* **1064 - Guvernul României** - Hotărâre privind modificarea și completarea Hotărârii Guvernului nr. 861/2018 pentru aprobarea Strategiei naționale împotriva traficului de persoane pentru perioada 2018-2022 și a Planului național de acțiune 2018-2020 pentru implementarea Strategiei naționale împotriva traficului de persoane pentru perioada 2018-2022

**M. Of. nr. 1016/ 25 octombrie 2021**

* **1135 - Guvernul României** - Hotărâre privind alocarea de sume din Fondul de rezervă bugetară la dispoziția Guvernului, prevăzut în bugetul de stat pe anul 2021, pentru suplimentarea bugetului Ministerului Afacerilor Interne
* **148 - Consiliul Superior al Magistraturi** - Hotărâre pentru modificarea anexei la Hotărârea Plenului Consiliului Superior al Magistraturii nr. 102/2021 privind stabilirea localităților care fac parte din circumscripțiile judecătoriilor din fiecare județ

**M. Of. nr. 1017/ 25 octombrie 2021**

* **1161 - Guvernul României** - Hotărâre pentru modificarea și completarea anexelor nr. 2 și 3 la Hotărârea Guvernului nr. 1.090/2021 privind prelungirea stării de alertă pe teritoriul României începând cu data de 10 octombrie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19
* **2282 / 156 - Ministerul Sănătății / Ministerul Afacerilor Interne** - Ordin privind instituirea obligativității purtării măștii de protecție, efectuării triajului epidemiologic și dezinfectării mâinilor pentru prevenirea contaminării cu virusul SARS-CoV-2, pe durata stării de alertă
* **2283 / 157 - Ministerul Sănătății / Ministerul Afacerilor Interne** - Ordin privind modificarea Ordinului ministrului sănătății și al ministrului afacerilor interne nr. 1.103/95/2020 pentru aprobarea regulilor privind accesul în lăcașele de cult, distanța minimă de siguranță și măsuri sanitare specifice pentru desfășurarea activităților religioase
* **2284 / 1817 - Ministerul Sănătății / Secretariatul de Stat pentru Culte** - Ordin pentru modificarea Ordinului ministrului sănătății și al secretarului de stat al Secretariatului de Stat pentru Culte nr. 685/939/2021 privind regulile de protecție sanitară care trebuie respectate la organizarea procesiunilor și/sau pelerinajelor religioase
* **2285 / 3600 - Ministerul Sănătății / Ministerul Culturii** - Ordin pentru modificarea și completarea Ordinului ministrului culturii și al ministrului sănătății nr. 3.245/1.805/2020 privind măsurile pentru prevenirea contaminării cu noul coronavirus SARS-CoV-2 și pentru asigurarea desfășurării activităților în condiții de siguranță sanitară în domeniul culturii

**M. Of. nr. 1018/ 26 octombrie 2021**

* **1136 - Guvernul României** - Hotărâre privind modificarea și completarea Hotărârii Guvernului nr. 651/2021 pentru aprobarea programului de susținere a producției de legume în spații protejate pentru anul 2021, precum și pentru modificarea art. 8 alin. (1) din Hotărârea Guvernului nr. 652/2021 privind aprobarea programului de susținere a producției de plante aromatice pentru anul 2021
* **1137 - Guvernul României** - Hotărâre pentru modificarea anexei la Hotărârea Guvernului nr. 798/2016 privind aprobarea programului de interes național în domeniul protecției și promovării drepturilor persoanelor cu dizabilități „Înființarea de servicii sociale de tip centre de zi, centre respiro/centre de criză și locuințe protejate în vederea dezinstituționalizării persoanelor cu dizabilități aflate în instituții de tip vechi și pentru prevenirea instituționalizării persoanelor cu dizabilități din comunitate“ și pentru modificarea anexei la Hotărârea Guvernului nr. 193/2018 privind aprobarea programului de interes național în domeniul protecției și promovării drepturilor persoanelor cu dizabilități „Înființarea de servicii sociale în vederea asigurării tranziției tinerilor cu dizabilități de la sistemul de protecție specială a copilului către sistemul de protecție a persoanelor adulte cu dizabilități“
* **1141 - Guvernul României** - Hotărâre pentru aprobarea măsurilor privind nivelul de siguranță și securitate în funcționare a Sistemului electroenergetic național, precum și a măsurilor în legătură cu realizarea stocurilor de siguranță ale Sistemului electroenergetic național în ceea ce privește combustibilii și volumul de apă din lacurile de acumulare pentru perioada 1 noiembrie 2021-31 martie 2022

**M. Of. nr. 1019/ 26 octombrie 2021**

* **1095 - Guvernul României** - Hotărâre pentru aprobarea Acordului dintre Ministerul Educației și Cercetării din România și Ministerul Educației din Republica Populară Chineză privind recunoașterea reciprocă a diplomelor și certificatelor din învățământul superior, semnat la Beijing la 30 decembrie 2020

**M. Of. nr. 1020/ 26 octombrie 2021**

* **7929 - Departamentul pentru Situații de Urgență** - Ordin privind instituirea carantinei zonale pentru comuna Brănișca, cu satul aparținător Brănișca, județul Hunedoara

**M. Of. nr. 1022/ 26 octombrie 2021**

* **2314 - MMinisterul Sănătății** - Ordin pentru modificarea anexei nr. 2 la Ordinul ministrului sănătății nr. 434/2021 privind aprobarea Planului de măsuri pentru organizarea spitalelor și a unităților de dializă în contextul pandemiei de COVID-19 și a listei spitalelor și unităților de dializă care asigură asistența medicală pentru pacienți, cazuri confirmate și suspecte de COVID-19, conform clasificării spitalelor în 3 niveluri de competență

**M. Of. nr. 1024/ 27 octombrie 2021**

* **93 - Departamentul pentru Relaţia cu Republica Moldova** - Ordin pentru aprobarea Ghidului și a documentarului de finanțare nerambursabilă - D.R.R.M. 2021

**M. Of. nr. 1026/ 27 octombrie 2021**

* **316 - Ministerul Sănătății** - Ordin privind publicarea Listei unităților sanitare cu paturi încadrate în categoriile de acreditare în luna octombrie 2021

**M. Of. nr. 1028/ 28 octombrie 2021**

* **192 - Agenția Națională pentru Resurse Minerale** - Ordin pentru aprobarea Instrucțiunilor privind conținutul documentațiilor pentru avizarea metodelor de exploatare cadru în mine și cariere/balastiere

**M. Of. nr. 1033/ 29 octombrie 2021**

* **1078 - Guvernul României** - Hotărâre privind condițiile de acordare a despăgubirilor privind viața, sănătatea și bunurile polițiștilor de penitenciare

**M. Of. nr. 1036/ 29 octombrie 2021**

* **259- Parlamentul României** - Lege pentru aprobarea Ordonanței de urgență a Guvernului nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonul rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării“

**M. Of. nr. 1037/ 29 octombrie 2021**

* **5513- Ministerul Educației** - Ordin privind aprobarea Calendarului etapelor și acțiunilor pentru stabilirea cifrei de școlarizare în învățământul dual și în învățământul profesional de stat pentru anul școlar 2022-2023, a modelelor proiectelor cifrei de școlarizare în învățământul dual și în învățământul profesional de stat pentru avizarea de către Comitetul local de dezvoltare a parteneriatului social, Centrul Național de Dezvoltare a Învățământului Profesional și Tehnic și unitatea administrativ-teritorială, precum și a modelului „Situația solicitărilor operatorilor economici și a propunerilor de cifre de școlarizare la învățământul profesional de stat, pentru anul școlar 2022-2023“

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

🏵

Memorandum adoptat de Guvern cu privire la stadiul îndeplinirii condițiilor favorizante 2021-2027. Printre altele, este necesară urgentarea unor aspecte ce vizează cercetarea și specializarea inteligentă

În ședința de Guvern din data de 22 octombrie 2021 a fost adoptat memorandumul propus de Ministerul Investițiilor și Proiectelor Europene referitor la măsurile pe care Romania trebuie să le implementeze pentru îndeplinirea condițiilor favorizante 2021-2027.

Acestea stau la baza documentelor programatice (acordul de parteneriat și programele operaționale), pe lângă recomandările specifice de țară.

Pentru îndeplinirea condițiilor vizând transporturile, educația și formarea, egalitatea de gen și incluziunea socială sunt în curs de actualizare și finalizare evaluările naționale, ce vor fi transmise Comisiei Europene, conform MIPE.

Conform memorandumului, este necesară urgentarea:

* **autoevaluării naționale** privind îndeplinirea condiției favorizante CT4 privind PNIESC și a primului criteriu din CT5 – ME;
* **reluării discuțiilor dintre ME și MDLPA** în vederea identificării măsurilor necesare care conduc la îndeplinirea criteriului 2 al condiției CT 5 privind ”Promovarea eficace a utilizării energiei regenerabile în toate sectoarele și în întreaga UE”, a asumării acestora și a luării unor decizii la nivel înalt cu privire la deblocarea situației – termen 29 octombrie, ME. În condițiile în care situația nu se va soluționa până la transmiterea oficială a programelor operaționale către Comisia Europeană, se va aproba de către Guvernul României, prin Memorandum, eliminarea finanțării SACET-urilor și a energiei regenerabile din fondurile aferente politicii de coeziune;
* **finalizării Strategiei Naționale de Cercetare, Inovare și Specializare Inteligentă** și **asigurarea complementarității între strategiile regionale de specializare inteligentă și SNCISI**, inclusiv din perspectiva obiectivelor și tipurilor de intervenții asociate acestora (complementaritatea național/regional). Totodată, este necesar ca Ministerul Cercetării, Inovării și Digitalizării (MCID) să elaboreze un prim draft al auto-evaluării naționale – termen 29 octombrie, MCID;
* **elaborării planului de investiții necesar în sectorul apei/apei uzate**, aflat în responsabilitatea MMAP și a autoevaluării naționale – termen 29 octombrie;
* **definitivării Planului Investițional pentru infrastructura de transport pentru perioada 2020-2030** și **elaborarea autoevaluării naționale** – termen 29 octombrie, MTI;
* reactualizarea/definitivarea autoevaluărilor naționale CT12. Existența unui cadru de politică strategic național pentru egalitatea de gen; CT14. Cadru de politică strategic național pentru incluziune socială și reducerea sărăciei – termen 29 octombrie, MMPS;
* definitivării autoevaluării naționale privind CT 13. Un cadru de politică strategic pentru sistemul de educație și formare, la toate nivelurile – termen 29 octombrie, Ministerul Educației;
* **procesului de aprobare a Hotărârii de Guvern privind adoptarea Strategiei Naționale pentru Incluziunea Romilor 2021-2027**, precum si **finalizarea autoevaluării naționale privind condiția favorizantă** – termen 29 octombrie, Agenția Națională pentru Romi, MIPE;
* **acțiunilor care vor conduce la definitivarea și aprobarea strategiei în domeniul sănătății** în vederea îndeplinirii condiției favorizante privind existența cadrului de politică strategic pentru sănătate - MS;

Autoevaluările naționale vor fi transmise către MIPE de ministerele responsabile, însoțite de documentele strategice sau alte documente prin care este demonstrată îndeplinirea condiției favorizante. Autoevaluările naționale vor fi analizate la nivelul MIPE și ulterior transmise CE.

Comisia Europeană va monitoriza respectarea angajamentelor asumate de România pe întreaga perioada de programare 2021-2027.

[***Descarcă***](https://www.fonduri-structurale.ro/descarca-document/33641) memorandum

| **Documente** |
| --- |
| [MEMO-2.pdf](https://www.fonduri-structurale.ro/descarca-document/33641) |

Sursa: MIPE

\*

O nouă metodologie adresată beneficiarilor POC privind reglementarea unor măsuri fiscal-bugetare în cadrul operațiunilor finanțate din Axele 1 și 2

AM POC a publicat ieri, 26 octombrie 2021, Instrucțiunea nr. 46/26.10.2021 pentru aprobarea Metodologiei referitoare la aplicarea unor prevederi ale O.G nr. 15/2021 privind reglementarea unor măsuri fiscal-bugetare în cadrul operațiunilor finanțate din Axele 1 și 2.

[***Descarcă***](https://www.fonduri-structurale.ro/descarca-document/33647) documentul

| **Documente** |
| --- |
| [Instructiunea\_46\_26.10.2021.pdf](https://www.fonduri-structurale.ro/descarca-document/33647) |

Sursa: MIPE

\*

Eveniment dedicat tranziției digitale: Impactul acesteia asupra sectorului privat și public și care sunt soluțiile la problemele întâmpinate

În cadrul Săptămânii Europene a Regiunii și Orașelor, Agenția pentru Dezvoltare Regională Nord-Est organizează în data de **4 noiembrie 2021** un eveniment în cadrul căruia abordează o tematică privind Tranziția Digitală.

Conform comunicatului oficial, acest eveniment va aduce în atenția publicului principala provocare ce modelează societățile actuale: tranziția digitală, concentrându-se pe impactul acesteia asupra sectorului privat și public, din perspectiva părților interesate de la nivel european, național și local.

Acest dialog între experți din 5 domenii diferite de activitate va aduce în atenția participanților provocările și soluțiile actuale propuse la problemele legate de tranziția digitală, cu accent pe:  schimbul real de opinii; identificarea întrebărilor potrivite și a problemelor cu care se confruntă fiecare parte interesată; informarea publicului despre instrumentele UE, naționale, regionale și locale pe care le-ar putea folosi pentru a răspunde acestor probleme; crearea de mijloace de comunicare între nivelurile privat și public, local, regional, național și european.

Evenimentul se va desfășura online, în data de 4 noiembrie 2021, începând cu ora 10.00 (ora României).

Înscrierile se realizează [***aici***](https://adrnordest-ro.zoom.us/meeting/register/tZcpcuugrjouE92_j8VSCIg2E9B50AL8RP9G).

Sursa: ADR Nord-Est

\*

Înscrierile la EduHack, cel mai mare hackathon pe teme de educație formală sau non-formală din România, sunt deschise!

fonduri-structurale.ro se alătură [**EduHack2021**](https://rotsa.ro/eduhack-2021/), cel mai mare hackathon pe teme de educație formală sau non-formală din România organizat de ROTSA în parteneriat cu Techcelerator și ClujHub. Evenimentul va avea loc în format online în perioada **11 – 12 decembrie 2021**.

**În cadrul evenimentului pot participa**: elevi, profesori, părinți, studenți, oameni de știință, antreprenori, programatori, designeri, povestitori, artiști, oameni cu idei inovatoare.

Participanții vor avea la dispoziție 36 de ore pentru a dezvolta o soluție care să răspundă la una dintre **provocarile EduHack2021**, respectiv:

**I. EduAccess**

* Creează șanse egale în educație: facilitarea accesului la educație pentru toți;
* Acces la programe și resurse educaționale internaționale.

**II. EduOption**

* Experimentarea opțiunilor: sistem eficient de ghidare în educație, carieră sau dezvoltarea pasiunilor;
* Propune soluții de creștere a numărului de tineri activi pe piața muncii sau care se implică în activități de voluntariat.

**III. EduShare**

* Îmbunătățirea gradului de cooperare și comunicare între studenți, elevi, profesori și companii;
* Învăţarea interactivă centrată pe elev și nevoile sale actuale.

**IV. EduRecycle**

* Educație pentru dezvoltare durabilă;
* Școala verde – cum arată o școală autosustenabilă pentru tine?

**V. YourEdu**

* Creează-ți propria provocare!

**VI. Edu+++**

* Găsește modalități de combatere a Cyberbullying-ului;
* Integrează utilizarea roboților/AI în educație.

Deși unele dintre provocări sunt tehnice, altele le cer participanților să își folosească abilitățile artistice, abilitățile de business și imaginația, cu alte cuvinte, nu trebuie să fii un programator sau om de știință pentru a face parte din EduHack.

Premiile acordate urmează să fie anunțate.

Agenda evenimentului, actualizată în timp real, este disponibilă [***aici***](https://www.canva.com/design/DAEtQKGLRWE/esPgqZARo2f6pkyd_Us6iA/view?utm_content=DAEtQKGLRWE&utm_campaign=designshare&utm_medium=link&utm_source=sharebutton).

Înscrierea în cadrul evenimentului este gratuită și poate fi realizată [***aici***](https://docs.google.com/forms/d/e/1FAIpQLScxWK8mCikO6RCBPG6HLPiZuaWGcD_xFmkcRyOE5XTsHPeSgg/viewform). Înscrierile vor rămâne deschise până pe 10 decembrie, orele 23:59.

Sursa: [www.fonduri-structurale.ro](http://www.fonduri-structurale.ro/)

\*

**PNRR, aprobat astăzi de Consiliul UE! România urmează să primească o prefinanțare de 3,8 miliarde de euro**

Miniștrii economiei și finanțelor au anunțat astăzi, 28 octombrie 2021, aprobarea evaluării planurilor naționale de redresare și reziliență pentru **Estonia**, **Finlanda** și **România**. Deciziile de punere în aplicare ale Consiliului cu privire la aprobarea acestor planuri vor fi adoptate prin procedură scrisă astăzi.

În urma adoptării formale a deciziilor, statele membre respective vor putea să primească **prefinanțarea solicitată de 13 %** și să înceapă să utilizeze sprijinul financiar la scară largă al UE pentru a depăși impactul negativ al pandemiei asupra economiilor lor.

**Eliminarea treptată a producției de energie electrică pe bază de cărbune și lignit** și **utilizarea surselor regenerabile de energie**, precum și realizarea **de investiții și de reforme în domeniul renovării clădirilor**, al modernizării căilor ferate, al gestionării apei și deșeurilor, precum și al împăduririi și reîmpăduririi sunt măsuri pe care **România** intenționează să le pună în aplicare pentru a-și atinge obiectivele climatice. Sumele care i-au fost acordate, respectiv **14,2 miliarde euro sub formă de granturi și 14,9 miliarde euro sub formă de împrumuturi**, vor fi de asemenea utilizate, printre altele, pentru digitalizarea serviciilor publice ale țării și pentru consolidarea rezilienței sistemului sanitar.

În ceea ce privește planul **Estoniei,** acesta este în valoare de **969,3 milioane euro** și include eforturi de **decarbonizare** a economiei și vizează dezvoltarea de tehnologii verzi inovatoare, cum ar fi hidrogenul verde. De asemenea, facilitează tranziția verde pentru întreprinderi și îmbunătățește accesul IMM-urilor la finanțarea verde. În ceea ce privește transformarea digitală, planul se axează pe **competitivitatea** întreprinderilor estoniene și include sprijin financiar pentru IMM-uri și microîntreprinderi din toate sectoarele, pentru a le ajuta să avanseze pe calea lor digitală.

Suma de **2,1 miliarde euro** acordată **Finlandei** va contribui la obiectivul acesteia de atingere a neutralității carbonului până în 2035. Măsurile prezentate de Finlanda în planul său de redresare includ **creșterea ponderii surselor regenerabile de energie**în mixul energetic, decarbonizarea industriei, reducerea emisiilor clădirilor și promovarea sistemelor de transport cu emisii scăzute. Componenta digitală a planului include investiții în **rețele în bandă largă de mare viteză** și sprijină digitalizarea întreprinderilor și a sectorului public.

**Context**

Măsurile aprobate în planurile naționale se concentrează asupra a șase domenii de politică esențiale („piloni”) și răspund recomandărilor specifice fiecărei țări din 2019 și 2020. Atingerea obiectivelor de etapă și a țintelor stabilite pentru măsurile planificate reprezintă condiția prealabilă pentru plata contribuțiilor financiare ale UE.

Odată cu aprobarea formală a planurilor Estoniei, Finlandei și României, planurile naționale de redresare a 22 de state membre vor fi fost adoptate. 17 state membre au primit prefinanțarea solicitată. Suma totală plătită până în prezent este de aproximativ 52,4 miliarde euro.

Sursa: Consiliul UE

\*

APIA: În primele zile de la startul Campaniei 2021 de plată în avans, au fost autorizați la plată peste 745 de milioane de euro

Agenția de Plăți și Intervenție pentru Agricultură a informat miercuri, 27 octombrie 2021, faptul că, în cele 9 zile care s-au scurs de la startul Campaniei 2021 de plată în avans, a autorizat la plată suma de 745,29 milioane de euro, pentru un număr de 546.158 fermieri, reprezentând 70.89% din fermierii eligibili pentru această plată.

Situația concretă a sumelor autorizate la nivelul fiecărui Centru județean APIA, până la data de 26.10.2021 este disponibilă [***aici***](http://www.apia.org.ro/files/news_files/CP_Stadiu_plata_avans_Campania_2021_27.10.2021.pdf).

Sursa: APIA

\*

A fost publicată varianta extinsă a PNRR-ului aprobat

Planul Național de Redresare și Reziliență al României a fost evaluat pozitiv de Consiliul Uniunii Europene ieri, 28 octombrie 2021. Astfel, **România are la dispoziție 29,2 miliarde euro, până în 2026**, de la Uniunea Europeană, pentru modernizare prin reforme și investiții esențiale.

În perioada următoare, primele fonduri, respectiv 13% din suma nerambursabilă alocată României, vor ajunge în țară sub forma unei prefinanțări acordate de Comisia Europeană.

**Planul Național de Redresare și Reziliență este** **structurat pe cei 6 piloni** prevăzuți de Regulamentul Mecanismului de Redresare și Reziliență și împărțit în 15 componente, astfel încât să acopere nevoile României și să urmărească concomitent prioritățile Comisiei Europene.

În total, prin PNRR România va beneficia de 29,2 miliarde euro, din care 14,2 miliarde granturi și 14,9 miliarde  împrumuturi. Banii se vor acorda în tranșe, în funcție de îndeplinirea unor obiective, numite jaloane și ținte. În total, sunt **507 de jaloane și ținte de realizat până la 31 decembrie 2026.**

MIPE a publicat ieri **versiunea extinsă a Planului**, **însemnând peste 70 de documente.**

[***Descarcă***](https://www.fonduri-structurale.ro/descarca-document/33655) varianta extinsă a PNRR-ului

De asemenea, MIPE a lansat o pagină de [**facebook dedicată PNRR-ului**](https://www.facebook.com/PNRROficial), unde pot fi urmărite informații legate de implementarea acestuia.

| **Documente** |
| --- |
| [PNRR, varianta 28.10.2021.zip](https://www.fonduri-structurale.ro/descarca-document/33655) |

Sursa: MIPE

🏵🏵🏵

APELURI – Finanțări

\*

A fost lansat apelul dedicat standardizării și evaluării unitare pentru sistemul de educație preuniversitar

Autoritatea de Management pentru Programul Operaţional Capital Uman 2014 – 2020 din cadrul Ministerului Investițiilor și Proiectelor Europene a lansat vineri, 22 octombrie 2021, apelul non-competitiv „**Standardizare și evaluare unitară pentru sistemul de educație preuniversitar STANDEV**”, Axa prioritară 6, Obiectivul Specific 6.3&6.5&6.6.

Scopul principal al apelului constă în acordarea unui grant nerambursabil dedicat exclusiv **continuării reformei curriculumului național** prin abordarea componentei legate de evaluare din cadrul acestuia în vederea standardizării și evaluării unitare pentru sistemul de educație preuniversitar.

Pentru această cerere de propuneri de proiecte solicitantul eligibil este **Centrul Naţional de Politici şi Evaluare în Educație** (CNPEE), organ de specialitate al administrației publice centrale, cu personalitate juridică, aflat în subordinea Ministerului Educației.

În cadrul apelului se va selecta un singur proiect cu valoare maximă eligibilă de **13.100.000 euro**. Bugetul proiectului va fi exprimat doar în lei.

[***Descarcă***](https://www.fonduri-structurale.ro/descarca-document/33640) ghidul

Sistemul informatic MySMIS 2014  se va închide în data de **5 noiembrie 2021**, ora 16.00.

| **Documente** |
| --- |
| [ghidul „Standardizare și evaluare unitară pentru sistemul de educație preuniversitar STANDEV”.zip](https://www.fonduri-structurale.ro/descarca-document/33640) |

Sursa: MIPE

\*

Peste 9.900 de aplicații depuse în primele două ore de la deschiderea celei de-a doua ediții a măsurii „Microgranturi”!

Astăzi, 25 octombrie 2021, începând cu ora 10:00, Ministerul Economiei, Antreprenoriatului și Turismului a lansat înscrierile în cadrul celei de-a doua ediții a Măsurii 1 – Microgranturi.

Până la ora 12:00, au fost depuse **9.986 de aplicații**pe platforma [granturi.imm.gov.ro](https://granturi.imm.gov.ro/auth/login).



**Aplicația electronică va fi deschisă timp de 30 de zile calendaristice, până la ora 20:00 a ultimei zile de înscriere**, cu posibilitatea de prelungire a termenului până la epuizarea bugetului.

Pentru sesiunea actuală sunt disponibili 65.000.000 euro. Bugetul total alocat pentru ambele ediții ale măsurii 1 Microgranturi este de 100.000.000 euro, iar numărul maxim estimat de beneficiari ce pot beneficia de ajutorul de stat de 2.000 de euro este de 50.000.

\*\*\*

***Erată 26.10.2021:****Într-o versiune anterioară a acestei știri era menționat un buget de 100.000.000 de euro pentru cea de-a doua sesiune de depunere pe microgranturi. Conform procedurii actuale de implementare, bugetul de 100.000.000 de euro, precum și numărul estimat de 50.000 de beneficiari sunt aferente ambelor sesiuni de depunere, respectiv 2020 și 2021.*

Sursa: [www.fonduri-structurale.ro](http://www.fonduri-structurale.ro/)

\*

**Modificări pentru Programele de susținere a producției de legume și de susținere a producției de plante aromatice pentru anul 2021**

În ședința Guvernului de vineri, 22 octombrie 2021 a fost aprobată Hotărârea Guvernului pentru modificarea și completarea Hotărârii Guvernului nr. 651/ 2021 pentru aprobarea programului de susținere a producției de legume în spații protejate pentru anul 2021, precum și pentru modificarea Hotărârii Guvernului nr. 652/2021 privind aprobarea programului de susținere a producției de plante aromatice pentru anul 2021, conform unui comunicat emis de Ministerul Agriculturii și Dezvoltării Rurale.

În ceea ce privește Programul de legume în spații protejate – cei 14.271 de beneficiari care s-au înscris până la data de 20 iulie 2021, pentru plafonul de 150 milioane de lei nu vor absorbi toată suma și a rămas o diferență, iar pentru programul dedicat cultivatorilor de plante aromatice din cele 6 milioane de lei alocate s-au consumat doar 2,27 milioane de lei. Disponibilul de aproximativ 3,7 milioane de lei va fi dirijat către programul de legume în spații protejate, cuantumul de 2000 euro/1000 mp urmând a se majora la 2.210 euro, cu încadrarea în plafonul maxim de 20.000 euro/3 exerciții financiare.

Resursele financiare necesare aplicării schemei de ajutor de minimis la cultura de legume în spații protejate vor fi în sumă 153.730 mii lei, reprezentând echivalentul a maximum 31.551 mii euro, ca urmare a suplimentării plafonului cu sumele neangajate în Programului de susținere a producției de plante aromatice pentru anul 2021, se arată în comunicat.

Resursele financiare necesare aplicării schemei de ajutor de minimis la plante aromatice vor fi în sumă de 2.270,5 mii lei, reprezentând echivalentul a maximum 465,968 mii euro.

Conform comunicatului, în bugetul aprobat Ministerului Agriculturii și Dezvoltării Rurale pe anul 2021 există alocări financiare pentru ambele programe.

Sursa: MADR

\*

**Apel de proiecte pentru municipalități! Până la 60.000 de euro pentru dezvoltarea conceptelor de investiții care să livreze proiecte locale de energie durabilă**

European City Facility (EUCF) a lansat, la începutul lunii, cel de-al treilea apel prin care sprijină municipalitățile și autoritățile locale în dezvoltarea conceptelor de investiții legate de implementarea acțiunilor identificate în planurile lor de acțiune privind climă și energie.

Valoarea grantului este de **60.000 euro**, iar apelul este deschis tuturor **municipalităților/autorităților locale, grupărilor acestora și entităților publice locale** care reunesc municipalități/autorități locale din statele membre UE, statele SEE-AELS (Islanda, Liechtenstein și Norvegia) și Regatul Unit. Solicitanții necesită un plan climatic și energetic aprobat politic.

Se vor finanța activități precum **studii (tehnice) de fezabilitate**, **analize de piață**, a**nalize ale părților interesate**, **analize juridice**, **economice și financiare**, **analize de risc etc**., care sunt necesare pentru dezvoltarea conceptului de investiție.

Pentru mai multe informații puteți consulta rubrica noastră de [***alte finanțări***](https://www.fonduri-structurale.ro/alte-finantari/544/european-city-facility-sprijinirea-autoritatilor-locale-in-dezvoltarea-conceptelor-de-investitii-pentru-energie-durabila).

***Sursa: EUCF***

\*

**Redresarea și creșterea sustenabilă a sectoarelor culturale și creative din Europa, obiectivele celui mai nou parteneriat al Institutului European de Inovare & Tehnologie**

Ieri, 26 octombrie 2021, [Institutul European de Inovare & Tehnologie](https://eit.europa.eu/) a lansat un nou parteneriat pentru inovare, sub forma unei [comunități a cunoașterii și inovării](https://eit.europa.eu/our-communities/eit-innovation-communities), pentru a sprijini competitivitatea și creșterea sectoarelor și industriilor culturale și creative din Europa. Noul parteneriat va contribui la accelerarea redresării acestor sectoare și la deblocarea oportunităților economice neexploatate în domeniile arhitectură, patrimoniu cultural, design, modă, film, muzică, editură, arta spectacolului și jocuri video.

Comunitățile cunoașterii și inovării coordonate de EIT pot dura 15 ani. O finanțare din partea UE în valoare de aproximativ 300 de milioane EUR în cadrul programului [Orizont Europa](https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe_ro) este disponibilă pentru două noi comunități de cunoaștere și inovare care urmează să fie lansate în cursul actualei perioade de finanțare, 2021 – 2027, cu posibilitatea de a atrage mai multe fonduri din sectorul public și privat. Prima, comunitatea cunoașterii și inovării pentru sectoarele și industriile culturale și creative, este pe cale să devină o realitate.

[Cererea de propuneri](https://eit.europa.eu/our-activities/call-for-eit-communities/2021) de ieri marchează începutul celei de-a 9-a comunități EIT, intitulată „Cultură și creativitate”, care se estimează că va începe să activeze în vara anului 2022. Prin cererile sale de propuneri, EIT invită toți partenerii implicați direct sau indirect în aceste sectoare, și anume întreprinderile, învățământul superior, organizațiile de cercetare, ONG-urile, orașele și regiunile, să își prezinte viziunile și proiectele de stimulare a inovării și a dezvoltării sustenabile în sectoarele culturale și creative.

Termenul pentru depunerea candidaturilor este 24 martie 2022, iar EIT va găzdui online o serie de seminare informative pe tot parcursul lunii noiembrie pentru ca părțile interesate să afle mai multe despre cererea de propuneri. Partenerii selectați vor fi anunțați în iunie 2022.

Noua comunitate EIT a culturii și creativității va forma viitorii antreprenori din domeniu prin programe de educație antreprenorială, va energiza întreprinderile sale de vârf prin servicii de înființare și accelerare a dezvoltării lor și va furniza produse și servicii inovatoare. Noua comunitate urmărește, în plus, să stimuleze integrarea sectoarelor culturale și creative în strategiile de dezvoltare regională și locală.

Prin modelul său de operare, care cuprinde întregul parcurs al inovării, de la student la antreprenor, de la idee la produs, precum și de la laborator la piață, EIT a format peste 100 000 de studenți, a lansat 1 400 de produse pe piață și a sprijinit 3 800 de noi întreprinderi care au început să atragă fonduri externe în valoare de 3,9 miliarde EUR de la lansarea sa în 2008.

***Sursa: Comisia Europeană***

\*

**500 milioane de lei pentru UAT-uri în vederea creșterii eficienței energetice a infrastructurii de iluminat public**

ncepând de luni, 25 octombrie 2021, ora 10.00, unitățile administrativ-teritoriale care doresc să participe în cadrul Programului privind creșterea eficienței energetice a infrastructurii de iluminat public, își pot depune cererile de finanțare, împreună cu documentația aferentă, în [aplicația informatică](https://afmb2cprod.b2clogin.com/3d9aa5fe-6391-43dc-8b11-bf36590bdaf8/b2c_1a_signup_signin/oauth2/authorize?client_id=409df8c8-2207-4079-95f2-e8c7a3ebfd7b&redirect_uri=https%3A%2F%2Finscrierionline.afm.ro%2Fsignin-oidc&response_type=id_token&scope=openid&response_mode=form_post&nonce=637708612040086157.ODM3YTgyYjUtYmVkOS00MmQ3LWFmY2QtNzc5ZTFhYWE0ZmZhMDViMmRkNDAtNmNjMS00ZmU1LWJjNjgtMzFmZDIwOGFlYjhj&state=CfDJ8KlIaIu7PBZHhTyPxoyUP-xQbp5yT5WCyqOQ6YrFTq5LZ-amQGCmOS55mrXZFVp8Ejv6h7lulhAcmwdiNhxM8PbE4by0fj8YrxLPYprZUKEArx2BIPN3JAQxJPpjAawQf70WTalpsyEO2iRT1I7mu041CNdusaNFa0rFQmXbqXEJlyzYaJyQifUf2eN18g5XTKtaZq6ThKIgHSTQGGDi5EoCIvGttiMdxDzzCyXwXeIef4LOtJUDCVjip0mT7pKioLiFV5iv7oQbv00tSRoANGfE8GVbsWGxYbanzqq-VnOx3rfH4wHPxhF3VI9nIZGn0g&x-client-SKU=ID_NETSTANDARD2_0&x-client-ver=6.12.2.0) prin intermediul conturilor de utilizator create.

**Bugetul alocat sesiunii de finanțare** este de 500 de milioane de lei. Programul se adresează unităților administrativ-teritoriale organizate la nivel de comună, oraș sau municipiu care pot beneficia de fonduri pentru îmbunătăţirea sistemului de iluminat public stradal prin folosirea unor tehnologii mai eficiente care să reducă semnificativ consumul de energie şi, implicit, factura publică.

**Finanțarea se acordă în procent de până la 100% din cheltuielile eligibile** ale unui obiectiv de investiție și în limita sumelor ce pot fi acordate pentru fiecare categorie desolicitanți.

Finanțarea se acordă în funcție de categoria unității administrativ-teritoriale, după cum urmează:

* pentru comune cu o populație de până la 5.000 de locuitori — maximum 1.000.000 lei;
* pentru comune cu o populație de peste 5.001 de locuitori — maximum 2.000.000 lei;
* pentru orașe — maximum 3.000.000 lei;
* pentru municipii de rang 0 — municipiul București — maximum 25.000.000 lei;
* pentru municipii de rang I — maximum 6.000.000 lei;
* pentru municipii de rang II — maximum 5.000.000 lei.

 Înscrierile în aplicație se realizează în limita a 150% a bugetului alocat Programului.

***Sursa: Administrația Fondului pentru Mediu***

\*

**Fondul pentru inovare: Cel de-al doilea apel pentru proiecte la scară largă a fost lansat!**

Comisia Europeană a lansat marți, 26 octombrie 2021, cea de a doua cerere de propuneri pentru proiecte la scară largă din cadrul Fondului pentru inovare, unul dintre cele mai mari programe din lume pentru demonstrarea tehnologiilor inovatoare cu emisii scăzute de dioxid de carbon, finanțate din veniturile obținute din licitarea certificatelor de emisii din sistemul UE de comercializare a certificatelor de emisii.

Cu un buget de 1,5 miliarde EUR, fondul va finanța tehnologii revoluționare în domeniile energiei din surse regenerabile, al industriilor mari consumatoare de energie, al stocării energiei și al captării, utilizării și stocării dioxidului de carbon.

Potrivit comunicatului oficial, luând în considerare numărul foarte mare de proiecte prezentate în cadrul primei cereri de propuneri și de rezerva substanțială de proiecte, Comisia a simplificat procesul de depunere a cererilor, care constă acum dintr-o singură etapă. Acest lucru va reduce semnificativ intervalul de timp de la depunerea cererii până la acordarea finanțării.

Proiectele vor fi evaluate în funcție de potențialul lor de a evita emisiile de gaze cu efect de seră, de potențialul lor de inovare, de maturitatea financiară și tehnică, precum și de potențialul lor de aplicare la scară largă și de rentabilitatea lor.

Pentru proiectele care sunt promițătoare, dar nu suficient de mature pentru acordarea unui grant, va fi disponibilă asistență pentru dezvoltarea proiectelor din partea Băncii Europene de Investiții.

Cererea de propuneri este deschisă pentru proiecte din toate statele membre ale UE, Islanda și Norvegia, până la 3 martie 2022.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/545/fondul-pentru-inovare-proiecte-la-scara-larga-apelul-ii).

Sursa: Comisia Europeană

\*

**Apelul destinat primelor de asigurare a culturilor, animalelor și plantelor din cadrul PNDR a fost prelungit**

Agenţia pentru Finanțarea Investițiilor Rurale a anunțat miercuri, 27 octombrie 2021, prelungirea perioadei de depunere pentru submăsura pentru 17.1 „***Prime de asigurare a culturilor, a animalelor și a plantelor – pentru cultura toamnă 2020 și primăvară 2021 în sectorul vegetal și pentru polițele încheiate în anul 2021 în sectorul zootehnic***” din Programul Național de Dezvoltare Rurală 2014 – 2020.

Propunerile de proiecte puteau fi depuse până la data de 31 octombrie 2021, termenul fiind prelungit până la **16 decembrie 2021, ora 16.00**.

**Fondurile disponibile** pentru submăsura 17.1 sunt de 31.200.000 Euro.

**Beneficiarii** acestei submăsuri sunt fermierii activi, **riscurile eligibile** care pot face obiectul contractului de asigurare fiind:

* Fenomene climatice nefavorabile, respectiv:
  + seceta;
  + arșița;
  + inundațiile;
  + grindina;
  + înghețul (timpuriu de toamnă, de iarnă sau târziu de primăvară);
  + ploile torențiale sau ploile excesive și de lungă durată;
  + furtuna, vijelia, uraganul sau tornada.
* Infestările cu organisme de carantină dăunătoare plantelor prevăzute în HG nr. 563/2007, cu modificările și completările ulterioare.
* Boli ale animalelor conform prevederilor art. 37 din Regulamentul nr. 1305/ 2013, cu modificările și completările ulterioare și care nu fac obiectul despăgubirilor prin alte programe cu finanțare europeană sau națională, care se regăsesc în Anexa nr. 5, respectiv:
  + tuberculoza bovină;
  + bruceloza bovină;
  + bruceloza ovină și caprină (B. Melitensis);
  + boala veziculoasă a porcului;
  + antraxul;
  + pleuropneumonia contagioasă bovină;
  + echinococoza;
  + campilobacterioza;
  + listerioza;
  + trichineloza;
  + Escherichia coli verotoxigenă (E. Coli);
  + pesta micilor rumegătoare;
  + variola ovină;
  + variola caprine;
  + dermatoza nodulară contagioasă.

 Pentru mai multe detalii puteți consulta [fișa de proiect](https://www.fonduri-structurale.ro/fisa-proiect/7/programul-national-de-dezvoltare-rurala/441/pndr-sm-17-1).

Sursa: AFIR

\*

**Luni, 1 noiembrie, se lansează penultimul apel din cadrul programului Start ONG, ediția 2021**

Organizațiile neguvernamentale, instituțiile eligibile și grupurile informale pot aplica **luni, 1 noiembrie 2021, la ora 9:00**, în cadrul penultimului apel al **programului Start ONG, ediția 2021**, la care pot să fie înscrise proiecte doar la pragul I (1000 de euro).

**Formularul de aplicație** va fi disponibil pe [www.startong.ro](http://www.startong.ro), la secțiunea „Înscriere”, începând cu ora 09:00.

**Pot să obțină finanțare** ONG-urile mici sau recent înființate, din întreaga țară, instituțiile publice din domeniul educației: grădinițe, școli, licee, instituțiile cu rol social: cantine, centre pentru persoane vârstnice și copii sau grupurile informale.

**Programul se desfășoară prin intermediul unor runde succesive** de apeluri de proiecte lansate în fiecare lună, pe data de 1, începând cu ora 09:00, pe parcursul anului 2021 până în luna decembrie inclusiv.

Programul Start ONG este finanțat de Kaufland Romania și implementat de Asociația Act for Tomorrow.

Pentru mai multe informații puteți consulta rubrica noastră de [***alte finanțări***](https://www.fonduri-structurale.ro/alte-finantari/422/kaufland-romania-si-asociatia-act-for-tomorrow-start-ong-editia-2021)***.***

Sursa: [www.fonduri-structurale.ro](http://www.fonduri-structurale.ro/)

\*

**PNDR: Pot fi depuse propunerile de proiecte pe apelul pentru infrastructura de acces agricolă**

Agenția pentru Finanțarea Investițiilor Rurale a anunțat lansarea sesiunii de primire a solicitărilor de finanțare pentru **infrastructura de acces agricolă,** componentă aferentă **submăsurii 4.3** **Investiții pentru dezvoltarea, modernizarea sau adaptarea infrastructurii agricole şi silvice** din cadrul Programului Național de Dezvoltare Rurală 2014 – 2020 (PNDR 2020).

Sesiunea pentru primirea cererilor de finanțare se desfășoară on-line în intervalul **28 octombrie 2021, ora 9.00 – 27 ianuarie 2022, ora 16.00**. Alocarea totală disponibilă pentru investiții în cadrul acestei sesiuni este de aproximativ **105 milioane euro**.

Reamintim că **sprijinul financiar este 100% nerambursabil** din totalul **cheltuielilor eligibile** și nu poate depăși **1.000.000 de euro pentru un proiect**. Trebuie avut în vedere că cheltuielile sunt eligibile **până la data de 31 decembrie 2025** conform Regulamentului (UE) 2020/2220.

Beneficiarii eligibili în cadrul acestei linii de finanțare sunt unitățile administrativ teritoriale și/ sau asociații ale acestora, constituite conform legislației naționale în vigoare.

Pragul de calitate lunară pentru depunerea proiectelor este de **95 de puncte** în perioada 28.10.2021 – 27.11.2021, ulterior scade la **60 de puncte** pentru perioada 28.11.2021 – 27.12.2021 și atinge **pragul minim** de depunere a unei cereri de finanțare de **20 de puncte** în intervalul 28.12.2021 – 27.01.2022.

Depunerea continuă a proiectelor în cadrul sesiunii se opreşte înainte de termenul limită prevăzut în nota de lansare, atunci când valoarea publică totală a proiectelor depuse de la începutul sesiunii având un punctaj estimat mai mare sau egal cu pragul de calitate aferent lunii respective ajunge la 150% din nivelul alocării sesiunii, cu excepția primelor 5 zile calendaristice din fiecare etapă de depunere, când depunerea proiectelor se realizează indiferent de nivelul plafonului.

Una din condițiile esențiale de finanțare este ca investiția să fie racordată la un drum existent. Totodată, solicitanții trebuie să facă dovada proprietății sau a dreptului de administrare a terenului pe care se realizează investiția. Prin proiectele depuse se vor finanța investiții în construcția, extinderea și/ sau modernizarea drumurilor de acces agricole către ferme (căi de acces din afara exploatațiilor agricole).

Pentru mai multe detalii puteți consulta [**fișa de proiect**](https://www.fonduri-structurale.ro/fisa-proiect/7/programul-national-de-dezvoltare-rurala/61/pndr-sm-4-3-agricola) aferentă apelului.

Sursa: AFIR

🏵🏵🏵

Din actualitatea europeană

Economia circulară: Comisia extinde eticheta ecologică a UE la toate produsele cosmetice și de îngrijire a animalelor

**Comisia a adoptat noile criterii de acordare a etichetei ecologice a UE (*EU Ecolabel*) pentru produsele cosmetice și de îngrijire a animalelor.**

Comisia a adoptat noile criterii de acordare a etichetei ecologice a UE (*EU Ecolabel*) pentru produsele cosmetice și de îngrijire a animalelor, oferindu-le astfel consumatorilor din întreaga UE beneficiile unor dovezi fiabile pentru mărcile cu adevărat verzi.

Criteriile de acordare a etichetei ecologice a UE duc la reducerea impactului produselor asupra apei, solului și biodiversității, contribuind astfel la o economie curată și circulară și la un mediu înconjurător fără substanțe toxice. Eticheta ecologică a UE este o etichetă fiabilă de excelență în materie de mediu, verificată de o terță parte, care ia în considerare impactul unui produs asupra mediului pe parcursul întregului său ciclu de viață, de la extracția materiilor prime până la eliminarea sa finală.

Comisarul pentru mediu, oceane și pescuit, Virginijus **Sinkevičius**, a declarat: *Produsele cosmetice și produsele pentru animale de companie cu un impact cât mai redus asupra mediului pot fi acum recompensate prin eticheta ecologică a UE, ceea ce sporește și mai mult succesul de care se bucură această etichetă începând din 1992. Încurajez companiile să solicite eticheta ecologică a UE și să profite de reputația incontestabilă a acesteia. Eticheta ecologică a UE contribuie la orientarea consumatorilor preocupați către produse verzi certificate și fiabile și sprijină tranziția către o economie circulară și curată.*

[Criteriile actualizate privind eticheta ecologică a UE](https://ec.europa.eu/environment/ecolabel/)se vor aplica de acum tuturor produselor cosmetice, astfel cum sunt definite [în Regulamentul UE privind produsele cosmetice](https://eur-lex.europa.eu/legal-content/EN/TXT/?uri=CELEX%3A32009R1223)[Căutați traducerile disponibile pentru linkul precedentEN](javascript:void(0)). Anterior, cerințele pentru acordarea etichetei ecologice a UE pentru produsele cosmetice acopereau o gamă limitată de produse „care se pot îndepărta prin clătire”, precum gelurile de duș, șampoanele și balsamurile de păr. Normele actualizate includ produse cosmetice „fără clătire” precum cremele, uleiurile, loțiunile pentru îngrijirea pielii, deodorantele și antiperspirantele, produsele de protecție solară, precum și produsele pentru coafură și machiaj. În sectorul îngrijirii animalelor, de acum se poate acorda eticheta ecologică a UE unor produse care se îndepărtează prin clătire.

Eticheta ecologică a UE sprijină tranziția ecologică și ambiția de a reduce la zero poluarea, oferindu-le în același timp alternative mai bune consumatorilor care caută opțiuni sănătoase și durabile. Mai multe informații sunt disponibile în [buletinul informativ](https://ec.europa.eu/environment/news/clean-and-circular-economy-commission-extends-eu-ecolabel-all-cosmetics-and-pet-care-2021-10_en)[Căutați traducerile disponibile pentru linkul precedentEN](javascript:void(0))

**Date de contact**

**Ștefan TURCU,** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724232197

\*

Stimularea tranziției verzi a Europei: Comisia investește 1,5 miliarde EUR în proiecte inovatoare în domeniul tehnologiilor curate

**Comisia lansează astăzi, 26 octombrie, cea de a doua cerere de propuneri pentru proiecte la scară largă din cadrul** [Fondului pentru inovare](https://ec.europa.eu/clima/eu-action/innovation-fund_en)[Căutați traducerile disponibile pentru linkul precedentEN](javascript:void(0)) , unul dintre cele mai mari programe din lume pentru demonstrarea tehnologiilor inovatoare cu emisii scăzute de dioxid de carbon, finanțate din veniturile obținute din licitarea certificatelor de emisii din sistemul UE de comercializare a certificatelor de emisii. Cu un buget de 1,5 miliarde EUR, fondul va finanța tehnologii revoluționare în domeniile energiei din surse regenerabile, al industriilor mari consumatoare de energie, al stocării energiei și al captării, utilizării și stocării dioxidului de carbon.

Vicepreședintele executiv Frans**Timmermans** a declarat: „*Fondul pentru inovare ajută la aplicarea pe scară largă a soluțiilor tehnologice necesare pentru tranziția verde. Prin această cerere de propuneri, vom sprijini proiectele inovatoare, accelerându-le și aducându-le pe piață cât mai curând posibil. Această investiție va sprijini decarbonizarea economiei Europei, pregătind terenul pentru neutralitatea climatică în 2050 și consolidând poziția Europei de lider tehnologic la scară mondială.”*

Luând în considerare numărul foarte mare de proiecte prezentate în cadrul primei cereri de propuneri și de rezerva substanțială de proiecte, Comisia a simplificat procesul de depunere a cererilor, care constă acum dintr-o singură etapă. Acest lucru va reduce semnificativ intervalul de timp de la depunerea cererii până la acordarea finanțării.

Proiectele vor fi evaluate în funcție de potențialul lor de a evita emisiile de gaze cu efect de seră, de potențialul lor de inovare, de maturitatea financiară și tehnică, precum și de potențialul lor de aplicare la scară largă și de rentabilitatea lor. Cererea de propuneri este deschisă pentru proiecte din toate statele membre ale UE, Islanda și Norvegia, până la 3 martie 2022.

Pentru proiectele care sunt promițătoare, dar nu suficient de mature pentru acordarea unui grant, va fi disponibilă asistență pentru dezvoltarea proiectelor din partea Băncii Europene de Investiții.

**Etapele următoare**

Proiectele se pot depune prin intermediul [portalului de finanțare și de licitație al UE](https://ec.europa.eu/info/funding-tenders/opportunities/portal/screen/programmes/innovfund), unde sunt disponibile mai multe detalii privind întreaga procedură. Termenul-limită pentru depunerea proiectelor este 3 martie 2022. Depunătorii proiectelor vor fi informați cu privire la rezultatele evaluării în cursul celui de al treilea trimestru al anului 2022. Acordarea granturilor și semnarea proiectelor va avea loc în al patrulea trimestru al anului 2022.

Pe 10 noiembrie, va fi organizată o [zi de informare](https://cinea.ec.europa.eu/events/innovation-fund-second-large-scale-call-projects-info-day_en)[Căutați traducerile disponibile pentru linkul precedentEN](javascript:void(0)) pentru a da potențialilor solicitanți și altor părți interesate posibilitatea de a obține informații și de a pune întrebări cu privire la noua cerere de propuneri.

**Context**

Cu venituri de peste 25 miliarde EUR până în 2030, în funcție de prețul carbonului, Fondul pentru inovare urmărește să creeze stimulentele financiare adecvate pentru ca întreprinderile și autoritățile publice să investească acum în următoarea generație de tehnologii cu emisii scăzute de dioxid de carbon și să ofere întreprinderilor din UE avantajul primului venit pentru a deveni lideri la nivel mondial în domeniul tehnologiei.

În temeiul [celor mai recente propuneri](https://ec.europa.eu/info/strategy/priorities-2019-2024/european-green-deal/delivering-european-green-deal_ro) de punere în aplicare a Pactului verde european, fondul ar urma să fie majorat substanțial pentru a canaliza și mai multe investiții în tehnologii verzi revoluționare.

Fondul pentru inovare este pus în aplicare de [Agenția Executivă Europeană pentru Climă, Infrastructură și Mediu (CINEA)](https://cinea.ec.europa.eu/innovation-fund_en) [Căutați traducerile disponibile pentru linkul precedentEN](javascript:void(0)), în vreme ce [Banca Europeană de Investiții](https://www.eib.org/en/index.htm)[Căutați traducerile disponibile pentru linkul precedentEN](javascript:void(0)) oferă asistență unor proiecte promițătoare care nu sunt pregătite pentru aplicarea deplină.

**Informații suplimentare**

[Fondul pentru inovare](https://ec.europa.eu/clima/eu-action/innovation-fund_en) [Căutați traducerile disponibile pentru linkul precedentEN](javascript:void(0))

[Portalul de finanțare și licitații](https://ec.europa.eu/info/funding-tenders/opportunities/portal/screen/programmes/innovfund)

[Zi de informare privind noua cerere de proiecte la scară largă](https://cinea.ec.europa.eu/events/innovation-fund-second-large-scale-call-projects-info-day_en) [Căutați traducerile disponibile pentru linkul precedentEN](javascript:void(0))

[Pactul verde european.](https://ec.europa.eu/info/strategy/priorities-2019-2024/european-green-deal_ro)

**Date de contact**

**Tim McPHIE** E-mail [tim.mcphie@ec.europa.eu](mailto:tim.mcphie@ec.europa.eu)

Număr de telefon + 32 2 295 86 02

**Lynn RIETDORF**

E-mail [lynn.rietdorf@ec.europa.eu](mailto:lynn.rietdorf@ec.europa.eu)

Număr de telefon +32 2 297 49 59

\*

Starea uniunii energetice 2021: Sursele regenerabile de energie depășesc combustibilii fosili ca sursă principală de energie a UE

Comisia a adoptat ieri, 26 octombrie, [rapoartele privind starea uniunii energetice în 2021](https://ec.europa.eu/energy/sites/default/files/state_of_the_energy_union_report_2021.pdf).



Comisia a adoptat ieri, 26 octombrie, [rapoartele privind starea uniunii energetice în 2021](https://ec.europa.eu/energy/sites/default/files/state_of_the_energy_union_report_2021.pdf), care evaluează progresele înregistrate de UE în realizarea tranziției către o energie curată, la aproape doi ani de la lansarea Pactului verde european. Deși se înregistrează o serie de tendințe încurajatoare, vor fi necesare eforturi mai mari pentru a atinge obiectivul pentru 2030 de reducere a emisiilor nete cu cel puțin 55 % și de realizare a neutralității climatice până în 2050, iar datele vor trebui analizate cu atenție anul viitor pentru a se identifica tendințe pe termen mai lung după pandemia de COVID-19.

Raportul arată că, în 2020, sursele regenerabile de energie au depășit pentru prima dată combustibilii fosili ca sursă principală de energie în UE, generând 38 % din energia electrică, față de 37 % în cazul combustibililor fosili. Până în prezent, 9 state membre ale UE au eliminat deja cărbunele, alte 13 s-au angajat să îl elimine treptat până la o anumită dată, iar 4 analizează posibile calendare de eliminare. În 2020, emisiile de gaze cu efect de seră din UE-27 au scăzut cu aproape 10 % față de 2019, o scădere record a emisiilor din cauza pandemiei de COVID-19, aducând reducerea globală a emisiilor la 31 % comparativ cu 1990.

Anul trecut, consumul de energie primară a scăzut cu 1,9 %, iar consumul final de energie cu 0,6 %. Cu toate acestea, ambele cifre depășesc traiectoria necesară pentru atingerea obiectivelor UE pentru 2020 și pentru 2030, iar eforturile trebuie susținute în continuare în această direcție la nivelul statelor membre și al UE. Subvențiile pentru combustibilii fosili au scăzut ușor în 2020, din cauza scăderii consumului total de energie. Subvențiile pentru energia din surse regenerabile și pentru eficiența energetică au crescut în 2020.

Raportul din acest an este publicat în contextul unei creșteri a prețurilor la energie în Europa și în întreaga lume, determinată în mare măsură de creșterea prețurilor la gaze. Deși se preconizează că această situație va fi temporară, ea aduce în lumină dependența UE de importurile de energie, care a crescut la cel mai înalt nivel din ultimii 30 de ani, precum și importanța tranziției către o energie curată pentru a spori securitatea energetică a UE. Potrivit celor mai recente date, sărăcia energetică afectează până la 31 de milioane de persoane din UE, chestiune care va rămâne în centrul atenției, având în vedere provocările economice ale pandemiei de COVID-19 și situația actuală a prețurilor. Iată de ce, în recenta sa [comunicare privind prețurile energiei](https://ec.europa.eu/commission/presscorner/detail/ro/ip_21_5204), Comisia a pus un accent puternic pe protejarea consumatorilor vulnerabili.

Raportul privind starea uniunii energetice analizează modul în care politicile privind energia și clima au fost afectate de pandemia de COVID-19 în ultimul an și prezintă progresele legislative substanțiale înregistrate în ceea ce privește continuarea eforturilor UE de decarbonizare. De asemenea, raportul ia act de eforturile politice depuse pentru a asigura faptul că programele noastre de redresare post-COVID integrează mai mult ca oricând obiectivele formulate în materie de climă și de energie.

**Context**

[Raportul privind starea uniunii energetice](https://ec.europa.eu/energy/sites/default/files/state_of_the_energy_union_report_2021.pdf) analizează cei cinci piloni ai uniunii energetice: accelerarea decarbonizării, în principal prin intermediul schemei UE de comercializare a certificatelor de emisii (ETS) și al surselor regenerabile de energie; creșterea eficienței energetice; îmbunătățirea securității și siguranței energetice; consolidarea pieței interne; cercetarea, inovarea și competitivitatea. El identifică, de asemenea, viitoarele domenii de acțiuni prioritare pentru realizarea Pactului verde european. Raportul principal este însoțit de cinci rapoarte interdependente.

* [**Anexă privind subvențiile pentru energie în UE**](https://ec.europa.eu/energy/sites/default/files/annex_to_the_state_of_the_energy_union_report_on_energy_subsidies_in_the_eu.pdf): Subvențiile pentru combustibilii fosili au scăzut în 2020, în principal din cauza reducerii cererii de energie în contextul pandemiei de COVID-19; cu toate acestea, trebuie depuse eforturi suplimentare pentru a se asigura faptul că subvențiile pentru combustibilii fosili vor scădea în viitor în UE, evitându-se o revenire a subvențiilor în contextul redresării economice generale și al creșterii cererii de energie.
* [**Progresele în materie de competitivitate a tehnologiilor energetice curate**](https://ec.europa.eu/energy/sites/default/files/progress_on_the_competitiveness_of_clean_energy_technologies.pdf) evaluează ecosistemul energiei curate, de la cercetare și inovare la implementare. Acest raport evaluează progresele realizate, pe baza indicatorilor-cheie de competitivitate. Raportul arată că, deși UE rămâne în avangarda cercetării în domeniul energiei curate, sunt necesare eforturi suplimentare pentru a crește investițiile în cercetare și inovare și pentru a reduce decalajul dintre inovare și piață.
* [**Raportul intermediar privind politicile climatice ale UE**](https://ec.europa.eu/clima/document/download/cc21a745-d691-4028-bb0f-7527d115587c_en)[Căutați traducerile disponibile pentru linkul precedentEN](javascript:void(0)): „*Accelerarea acțiunilor climatice către un viitor verde, echitabil și prosper*” descrie progresele înregistrate de UE și de statele sale membre în direcția realizării obiectivelor de reducere a emisiilor de gaze cu efect de seră și trece în revistă noutățile politicii UE în domeniul climei. Raportul se bazează pe datele transmise de statele membre în temeiul [Regulamentului UE privind guvernanța uniunii energetice și a acțiunilor climatice](https://eur-lex.europa.eu/legal-content/RO/TXT/HTML/?uri=CELEX:02018R1999-20210729&from=EN).
* [**Raportul privind piața carbonului**](https://ec.europa.eu/clima/document/download/abe3f38e-b4d0-4c4b-9459-9f05d618b493_en)[Căutați traducerile disponibile pentru linkul precedentEN](javascript:void(0)) descrie evoluția funcționării pieței europene a carbonului, inclusiv în ceea ce privește implementarea licitațiilor, alocarea cu titlu gratuit, emisiile verificate, echilibrarea cererii și a ofertei, supravegherea pieței, precum și infrastructura EU ETS și asigurarea conformității cu această schemă**.**
* [**Raportul privind calitatea carburanților**](https://ec.europa.eu/clima/document/download/c940f24b-030c-4731-8b8b-2a1901d064c2_en)[Căutați traducerile disponibile pentru linkul precedentEN](javascript:void(0)) oferă informații cu privire la progresele în materie de reducere a intensității gazelor cu efect de seră generate de combustibilii utilizați în transportul rutier și calitatea și compoziția combustibililor furnizați în UE. Raportul sintetizează situația raportată de statele membre în temeiul articolului 7a și al articolului 8 alineatul (3) din [Directiva privind calitatea carburanților](https://eur-lex.europa.eu/legal-content/RO/TXT/HTML/?uri=CELEX:01998L0070-20181224&from=EN).

**Informații suplimentare:**

[Raport privind starea uniunii energetice](https://ec.europa.eu/energy/sites/default/files/state_of_the_energy_union_report_2021.pdf)

[Întrebări și răspunsuri referitoare la cel de-al șaselea raport privind starea uniunii energetice](https://ec.europa.eu/commission/presscorner/detail/en/qanda_21_5556)[Căutați traducerile disponibile pentru linkul precedentEN](javascript:void(0))

[Comunicat de presă pe tema rapoartelor privind acțiunile climatice](https://ec.europa.eu/commission/presscorner/detail/en/ip_21_5555)[Căutați traducerile disponibile pentru linkul precedentEN](javascript:void(0))

[Raportul intermediar privind politicile climatice](https://ec.europa.eu/clima/document/download/cc21a745-d691-4028-bb0f-7527d115587c_en)[Căutați traducerile disponibile pentru linkul precedentEN](javascript:void(0))

[Anexă privind subvențiile pentru energie în UE](https://ec.europa.eu/energy/sites/default/files/annex_to_the_state_of_the_energy_union_report_on_energy_subsidies_in_the_eu.pdf)

[Progresele în materie de competitivitate a tehnologiilor energetice curate](https://ec.europa.eu/energy/sites/default/files/progress_on_the_competitiveness_of_clean_energy_technologies.pdf)

[Raport privind piața carbonului](https://ec.europa.eu/clima/document/download/abe3f38e-b4d0-4c4b-9459-9f05d618b493_en)[Căutați traducerile disponibile pentru linkul precedentEN](javascript:void(0))

[Raport privind calitatea carburanților](https://ec.europa.eu/clima/document/download/c940f24b-030c-4731-8b8b-2a1901d064c2_en)[Căutați traducerile disponibile pentru linkul precedentEN](javascript:void(0))

[Pagina web a raportului privind starea uniunii energetice](https://ec.europa.eu/energy/topics/energy-strategy/energy-union/sixth-report-state-energy-union_en)[Căutați traducerile disponibile pentru linkul precedentEN](javascript:void(0))

[Îndeplinirea angajamentelor asumate în cadrul pactului verde european](https://ec.europa.eu/info/strategy/priorities-2019-2024/european-green-deal/delivering-european-green-deal_ro)

**Date de contact**

**Tim McPHIE** E-mail [tim.mcphie@ec.europa.eu](mailto:tim.mcphie@ec.europa.eu)


Număr de telefon + 32 2 295 86 02

**Ana CRESPO PARRONDO** E-mail [ana.crespo-parrondo@ec.europa.eu](mailto:ana.crespo-parrondo@ec.europa.eu)

Număr de telefon +32 2 298 13 25

\*

Pachetul bancar 2021: UE propune noi norme pentru consolidarea rezilienței băncilor și o mai bună pregătire a acestora pentru viitor

**Comisia Europeană a adoptat astăzi, 27 octombrie, o revizuire a normelor bancare ale UE (Regulamentul privind cerințele de capital și Directiva privind cerințele de capital).**

Prin aceste noi norme se va asigura faptul că băncile din UE vor deveni mai reziliente la eventualele șocuri economice viitoare și vor contribui în același timp la redresarea Europei în urma pandemiei de COVID-19 și la tranziția către neutralitatea climatică.

Pachetul prezentat astăzi este ultima etapă a procesului de punere în aplicare a Acordului Basel III în UE. Acest acord a fost convenit de UE și de partenerii săi din G20 în cadrul Comitetului de la Basel pentru supraveghere bancară și urmărește să consolideze reziliența băncilor în fața unor posibile șocuri economice. Propunerile prezentate astăzi marchează ultima etapă a acestei reforme a normelor bancare.

Revizuirea constă în următoarele elemente legislative:

* o propunere legislativă de modificare a Directivei privind cerințele de capital (Directiva 2013/36/UE);
* o propunere legislativă de modificare a Regulamentului privind cerințele de capital (Regulamentul 2013/575/UE);
* o propunere legislativă separată de modificare a Regulamentului privind cerințele de capital în domeniul rezoluției (așa-numita propunere *daisy chain*).

**Pachetul cuprinde următoarele părți:**

1. **Punerea în aplicare a Acordului Basel III – consolidarea rezilienței la șocurile economice**

Pachetul de astăzi pune în aplicare cu fidelitate prevederile [Acordului internațional Basel III](https://www.bis.org/bcbs/basel3.htm), ținând cont totodată de particularitățile sectorului bancar din UE, de exemplu în ceea ce privește creditele ipotecare cu risc scăzut. Mai precis, propunerea de astăzi urmărește să garanteze faptul că „modelele interne” utilizate de bănci pentru calcularea cerințelor lor de capital nu subestimează riscurile, așadar că nivelul de capital deținut de acestea este suficient pentru acoperirea riscurilor respective. În acest fel se va facilita, de asemenea, compararea ratelor de capital bazate pe risc între bănci, restabilindu-se încrederea în aceste rate și soliditatea sectorului în ansamblul său.

Propunerea vizează consolidarea rezilienței, fără a conduce la creșteri semnificative ale cerințelor de capital. Ea limitează impactul global asupra cerințelor de capital la ceea ce este necesar, asigurând astfel menținerea competitivității sectorului bancar din UE. De asemenea, pachetul reduce și mai mult costurile de asigurare a conformității, în special pentru băncile mai mici, fără a relaxa standardele prudențiale.

1. **Durabilitatea – contribuția la tranziția verde**

Consolidarea rezilienței sectorului bancar în fața riscurilor de mediu, sociale și de guvernanță este o componentă-cheie a [Strategiei Comisiei privind finanțarea durabilă](https://eur-lex.europa.eu/legal-content/RO/TXT/?uri=CELEX:52021DC0390). Este esențial să se îmbunătățească modul în care băncile măsoară și gestionează aceste riscuri, precum și să se asigure faptul că piețele pot monitoriza activitatea băncilor. Reglementarea prudențială joacă un rol esențial în această privință.

Propunerea de astăzi va impune băncilor obligația ca sistematic să identifice, să publice și să gestioneze riscurile de mediu, sociale și de guvernanță în contextul activității lor de gestionare a riscurilor. Este prevăzută inclusiv obligația ca atât autoritățile de supraveghere, cât și băncile să deruleze, la intervale regulate, simulări de criză în domeniul climatic. Autoritățile de supraveghere vor trebui să evalueze riscurile de mediu, sociale și de guvernanță în cadrul evaluărilor periodice pe care le realizează în scopul supravegherii. Toate băncile vor trebui, de asemenea, să publice informații privind expunerea lor la riscurile de mediu, sociale și de guvernanță. Pentru a se evita împovărarea băncilor mai mici cu sarcini administrative nejustificate, normele privind publicarea informațiilor vor fi proporționale.

Măsurile propuse nu numai că vor spori reziliența sectorului bancar, ci vor asigura și faptul că băncile țin seama de considerentele de durabilitate.

1. **O supraveghere mai strictă – asigurarea unei gestionări robuste a băncilor din UE și a unei protecții îmbunătățite a stabilității financiare**

Pachetul prezentat astăzi pune la dispoziția autorităților de supraveghere instrumente mai robuste de supraveghere a băncilor din UE. Normele pe care le include sunt clare, solide, echilibrate și prevăd cerințe de competență profesională și probitate morală prin care autoritățile de supraveghere evaluează dacă personalul de conducere deține competențele și cunoștințele necesare pentru gestionarea unei bănci.

Mai mult, ca reacție la scandalul „WireCard”, autoritățile de supraveghere vor dispune acum de instrumente mai eficace pentru a supraveghea grupurile de tehnologie financiară, inclusiv filialele băncilor. Acest set îmbunătățit de instrumente va asigura gestionarea solidă și prudentă a băncilor din UE.

Revizuirea de astăzi abordează, de asemenea – în mod proporțional – chestiunea stabilirii sucursalelor băncilor din țări terțe în UE. În prezent, aceste sucursale sunt în primul rând supuse legislației naționale, a căror armonizare la nivel european rămâne foarte limitată. Pachetul armonizează normele UE în acest domeniu, ceea ce le va permite autorităților de supraveghere să gestioneze mai bine riscurile legate de aceste entități, care și-au intensificat în mod semnificativ activitatea în UE în ultimii ani.

**Declarațiile membrilor colegiului:**

Valdis **Dombrovskis**, vicepreședintele executiv pentru o economie în serviciul cetățenilor, a declarat:*„Europa are nevoie de un sector bancar puternic pentru a continua să acorde împrumuturi economiei pe măsură ce ne redresăm în urma pandemiei de COVID-19. Prin propunerile de astăzi, asigurăm punerea în aplicare a elementelor esențiale ale standardelor internaționale Basel III. Acest lucru este important pentru stabilitatea și reziliența băncilor noastre. Punem în aplicare acest acord ținând seama de particularitățile sectorului bancar din UE și evitând o creștere semnificativă a cerințelor de capital. Pachetul de astăzi va face băncile din UE mai puternice și va susține capacitatea acestora de a sprijini redresarea economică și tranziția verde și digitală.”*

Mairead **McGuinness**, comisarul pentru servicii financiare, stabilitate financiară și uniunea piețelor de capital, a declarat: *„Băncile au un rol esențial în redresarea economică și este în interesul nostru al tuturor ca băncile din UE să fie reziliente în viitor. Prin pachetul de astăzi ne asigurăm că sectorul bancar din UE este pregătit să facă față provocărilor viitorului și poate continua să fie o sursă fiabilă și sustenabilă de finanțare pentru economia UE. Prin integrarea evaluării riscurilor de mediu, sociale și de guvernanță, băncile vor fi mai bine pregătite și mai bine protejate în fața provocărilor viitoare, cum ar fi riscurile climatice.”*

Didier **Reynders**, comisarul pentru justiție, a declarat: *„Membrii consiliului de administrație și persoanele care dețin funcții-cheie în cadrul băncilor pot avea o influență semnificativă asupra activităților unei instituții de credit. Aceștia joacă un rol decisiv în a orienta și a gestiona activitățile băncilor într-un mod prudent și judicios. Au fost necesare norme armonizate pentru a se evalua dacă membrii consiliului de administrație și persoanele care dețin funcții-cheie îndeplinesc cerințele necesare pentru a-și exercita atribuțiile. Normele adoptate astăzi vor clarifica obligațiile care le revin instituțiilor de credit și autorităților competente. Ele vor asigura apoi coerența la nivelul UE și, nu în ultimul rând, vor contribui la sporirea solidității băncilor.”*

**Etapele următoare**

Pachetul legislativ urmează să fie examinat de Parlamentul European și de Consiliu.

**Context**

În urma crizei financiare, autoritățile de reglementare din 28 de jurisdicții din întreaga lume au convenit, în cadrul Comitetului de la Basel pentru supraveghere bancară ([BCBS](https://www.bis.org/bcbs/)), asupra unui nou standard internațional de consolidare a băncilor, cunoscut sub numele de [Basel III](https://www.bis.org/bcbs/basel3.htm). Acest acord a fost finalizat în 2017. UE a pus deja în aplicare marea majoritate a acestor norme, ceea ce a dus la o consolidare a capitalizării sectorului bancar al UE.

Prin urmare, băncile din UE au rămas reziliente în timpul crizei provocate de pandemia de COVID-19, astfel cum o demonstrează faptul că au continuat să acorde împrumuturi. Reformele propuse astăzi completează programul de acțiuni stabilit în urma crizei financiare și au drept obiectiv consolidarea substanțială a competitivității și a durabilității sectorului bancar din UE.

**Informații suplimentare**

[Întrebări și răspunsuri](https://ec.europa.eu/commission/presscorner/detail/en/qanda_21_5386)[Căutați traducerile disponibile pentru linkul precedentEN](javascript:void(0))

[Fișă informativă](https://ec.europa.eu/info/files/211027-banking-package-factsheet_en)[Căutați traducerile disponibile pentru linkul precedentEN](javascript:void(0))

[Texte legislative](https://ec.europa.eu/info/publications/211027-banking-package_en)[Căutați traducerile disponibile pentru linkul precedentEN](javascript:void(0))

[Cerințe prudențiale](https://ec.europa.eu/info/business-economy-euro/banking-and-finance/financial-supervision-and-risk-management/managing-risks-banks-and-financial-institutions/prudential-requirements_en)[Căutați traducerile disponibile pentru linkul precedentEN](javascript:void(0))

**Date de contact**

**Daniel FERRIE** E-mail [daniel.ferrie@ec.europa.eu](mailto:daniel.ferrie@ec.europa.eu)

Număr de telefon +32 2 298 65 00

**Aikaterini APOSTOLA**

E-mail [aikaterini.apostola@ec.europa.eu](mailto:aikaterini.apostola@ec.europa.eu)

Număr de telefon +32 2 298 76 24

\*

Comisia aprobă o schemă românească în valoare de 358 de milioane EUR pentru sprijinirea întreprinderilor mici și mijlocii

**Comisia Europeană a aprobat o schemă românească în valoare de 358 de milioane EUR (1,772 miliarde RON) pentru a sprijini întreprinderile mici și mijlocii (IMM-urile).**

Comisia Europeană a aprobat o schemă românească în valoare de 358 de milioane EUR (1,772 miliarde RON) pentru a sprijini întreprinderile mici și mijlocii (IMM-urile) afectate de pandemia de coronavirus și de măsurile restrictive pe care guvernul român a trebuit să le pună în aplicare pentru a limita răspândirea virusului.

Sprijinul public a fost aprobat în temeiul [cadrului temporar](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001)[Căutați traducerile disponibile pentru linkul precedentEN](javascript:void(0)) privind ajutoarele de stat. În cadrul schemei, ajutorul va lua forma unor subvenții directe pentru investiții în activități productive, până la o sumă maximă de 1 milion EUR (4,9343 milioane RON) per beneficiar.

Schema va fi deschisă IMM-urilor care își desfășoară activitatea în sectoarele afectate în mod deosebit de epidemia de coronavirus, precum industria prelucrătoare, construcțiile, comerțul cu ridicata și cu amănuntul, repararea autovehiculelor și motocicletelor, transportul și depozitarea. Pentru a fi eligibile, societățile trebuie să fi fost înființate în România până la 31 decembrie 2018 și trebuie să fi înregistrat profituri din exploatare pe parcursul anului 2019.

Se preconizează că schema va aduce beneficii unui număr de 4.000 de societăți. Comisia a constatat că schema românească respectă condițiile prevăzute în cadrul temporar. În special, ajutorul (i) nu va depăși 1,8 milioane EUR per beneficiar; și (ii) se acordă până la 31 decembrie 2021. Comisia a concluzionat că măsura este necesară, adecvată și proporțională pentru a remedia o perturbare gravă a economiei unui stat membru, în conformitate cu articolul 107 alineatul (3) litera (b) din TFUE și cu condițiile prevăzute în cadrul temporar.

Pe această bază, Comisia a aprobat măsura în temeiul normelor UE privind ajutoarele de stat. Mai multe informații cu privire la cadrul temporar și la alte acțiuni întreprinse de Comisie pentru a aborda impactul economic al pandemiei de COVID-19 pot fi găsite [aici](https://ec.europa.eu/competition/state_aid/what_is_new/covid_19.html). Versiunea neconfidențială a deciziei va fi disponibilă cu numărul de caz SA.100195 în [Registrul ajutoarelor de stat](https://ec.europa.eu/competition/state_aid/register/), pe site-ul web al Comisiei privind [concurența](https://ec.europa.eu/competition/index_en.html)[Căutați traducerile disponibile pentru linkul precedentEN](javascript:void(0)), de îndată ce vor fi fost soluționate eventualele probleme legate de confidențialitate.


**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724232197

\*

Pactul verde european: Comisia adoptă limite noi pentru unele dintre cele mai nocive substanțe chimice din deșeuri

**Astăzi, 28 octombrie, Comisia Europeană a adoptat o**[**propunere**](https://ec.europa.eu/environment/publications/proposal-regulation-amending-annexes-pops_en)**de protejare a sănătății umane și a mediului împotriva unora dintre cele mai nocive substanțe chimice din deșeuri – poluanții organici persistenți (POP).**

Propunerea reduce limitele pentru aceste substanțe chimice conținute în deșeuri, împiedicând reintrarea lor în economie.

Comisarul pentru mediu, oceane și pescuit, Virginijus **Sinkevičius**, a declarat:

*„Astăzi facem încă un pas în direcția îndeplinirii promisiunii noastre de a eradica cei mai nocivi poluanți din viața noastră de zi cu zi. Este esențial să eliminăm substanțele chimice persistente din deșeuri pentru a ne proteja sănătatea și mediul. Sunt necesare, de asemenea, limite ambițioase pentru aceste substanțe, pentru a promova materialele secundare de înaltă calitate, fără substanțe toxice, care să poată fi utilizate în siguranță într-o economie circulară în creștere.”*

Poluanții organici persistenți (POP) sunt substanțe chimice cu proprietăți toxice care rămân în mediu foarte mult timp, se acumulează în lanțurile alimentare și pot dăuna sănătății umane și mediului. Obiectivul propunerii de astăzi este de a elimina sau de a reduce la minimum emisiile de POP provenite din deșeuri. Deși, în general, nu mai sunt utilizați în produsele noi, poluanții organici persistenți se regăsesc încă în deșeurile provenind din unele produse de consum, cum ar fi textilele impermeabile, mobila, materialele plastice și echipamentele electronice.

Prin propunerea de astăzi, Comisia propune introducerea unor limite stricte pentru următoarele trei substanțe sau grupe de substanțe din deșeuri:

* acidul perfluorooctanoic (PFOA) și sărurile și compușii săi – prezenți în materialele textile impermeabile și în spumele pentru stingerea incendiilor;
* dicofolul – pesticid utilizat anterior în agricultură;
* pentaclorfenolul, sărurile și esterii săi – care se găsesc în lemnul și în textilele tratate.

În plus, Comisia propune reducerea limitelor maxime ale deșeurilor pentru alte cinci substanțe sau grupe de substanțe care sunt deja reglementate.

Propunerea reprezintă un pas important în vederea unei economii mai circulare, astfel cum s-a anunțat în [Planul de acțiune privind economia circulară](https://ec.europa.eu/environment/strategy/circular-economy-action-plan_en) [Căutați traducerile disponibile pentru linkul precedentEN](javascript:void(0)). Aceasta contribuie la [Planul de acțiune privind reducerea la zero a poluării](https://ec.europa.eu/environment/strategy/zero-pollution-action-plan_en) [Căutați traducerile disponibile pentru linkul precedentEN](javascript:void(0)) din cadrul [Pactului verde european](https://ec.europa.eu/info/strategy/priorities-2019-2024/european-green-deal_ro)  și la [Strategia pentru promovarea sustenabilității în domeniul substanțelor chimice](https://ec.europa.eu/environment/strategy/chemicals-strategy_en) [Căutați traducerile disponibile pentru linkul precedentEN](javascript:void(0)), prin acțiunile sale asociate privind substanțele perfluoroalchilate și polifluoroalchilate (PFAS), denumite adesea „substanțe chimice pentru totdeauna”.

**Context**

Propunerea de astăzi modifică anexele la [Regulamentul privind poluanții organici persistenți](https://eur-lex.europa.eu/legal-content/ro/TXT/?uri=CELEX:32019R1021) . Regulamentul POP [[Regulamentul (UE) nr. 2019/1021](https://eur-lex.europa.eu/legal-content/ro/TXT/?uri=CELEX:32019R1021)  privind poluanții organici persistenți] pune în aplicare angajamentele internaționale ale Uniunii Europene în temeiul [Convenției de la Stockholm](http://www.pops.int/) și al [Protocolului CEE-ONU privind poluanții organici persistenți](https://unece.org/environment-policyair/protocol-persistent-organic-pollutants-pops).

În conformitate cu regulamentul, deșeurile care conțin substanțe POP trebuie gestionate într-un mod corect din punct de vedere ecologic, cu un impact minim asupra sănătății umane și asupra mediului. Astfel trebuie să se reducă la minimum emisiile de POP în aer, apă și sol, cu scopul final de a elimina aceste emisii. Totodată ar trebui să se reducă la minimum eliberarea unor astfel de substanțe toxice în mediu. Materialele secundare rezultate ar trebui să fie întotdeauna sigure pentru utilizare și, pe cât posibil, să nu conțină substanțe toxice. La eliminarea deșeurilor care conțin POP peste anumite limite de concentrație, conținutul de POP trebuie distrus sau transformat ireversibil.

**Pentru informații suplimentare**

[Propunerea de astăzi modifică anexele la Regulamentul privind poluanții organici persistenți.](https://ec.europa.eu/environment/publications/proposal-regulation-amending-annexes-pops_en)[Căutați traducerile disponibile pentru linkul precedentEN](javascript:void(0))

[Întrebări și răspunsuri](https://ec.europa.eu/commission/presscorner/detail/ro/qanda_21_5553) privind propunerea

[Pagina web privind deșeurile care conțin POP](https://ec.europa.eu/environment/topics/waste-and-recycling/waste-containing-pops_en)[Căutați traducerile disponibile pentru linkul precedentEN](javascript:void(0))

[Politica UE privind deșeurile](https://ec.europa.eu/environment/topics/waste-and-recycling_en)[Căutați traducerile disponibile pentru linkul precedentEN](javascript:void(0))

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724232197

\*

COP26: UE își încurajează partenerii să traducă ambițiile în acțiune și să transpună în practică Acordul de la Paris

**Între 1 și 12 noiembrie, Comisia Europeană va participa la Conferința ONU privind schimbările climatice, COP26, care va avea loc la Glasgow, în Regatul Unit.**

În zilele de 1 și 2 noiembrie, președinta **von der Leyen** va reprezenta Comisia la [summitul liderilor din lumea întreagă](https://unfccc.int/cop26/world-leaders-summit), care deschide oficial COP26. Vicepreședintele executiv Frans **Timmermans** va conduce echipa de negociere a UE. La COP26 va participa și comisarul Kadri **Simson**, iar UE va găzdui peste 150 de evenimente conexe la pavilionul său.

Comisia va impulsiona toate părțile să își îndeplinească angajamentele asumate în cadrul Acordului de la Paris și să își reducă emisiile de gaze cu efect de seră. Totodată, vom face apel la țările dezvoltate să majoreze finanțarea pe care o acordă combaterii schimbărilor climatice pentru a atinge obiectivul de 100 de miliarde USD convenit la Paris, obiectiv la care UE contribuie deja cu peste 25 de miliarde USD, contribuție care continuă să crească, și va depune eforturi pentru a finaliza „cadrul de reglementare al Acordului de la Paris”.

Exprimându-se în perspectiva COP26, președinta Ursula **von der Leyen** a declarat: „*Cursa omenirii pentru atingerea neutralității emisiilor de carbon până la mijlocul secolului a început. Colaborând, putem fi cu toții câștigători. La COP26, avem datoria de a proteja planeta pentru generațiile viitoare. În Europa, am creat toate condițiile pentru a atinge neutralitatea climatică până în 2050 și pentru a ne reduce emisiile cu cel puțin 55 % până în 2030. La Glasgow, voi îndemna și alți lideri mondiali să facă același lucru, să inoveze și să investească într-o nouă strategie de creștere mai durabilă. Într-un cuvânt, să prospere și să construiască societăți mai sănătoase, asigurând, în același timp, un viitor mai bun pentru planeta noastră.*””

Vicepreședintele executiv pentru Pactul verde european, Frans **Timmermans**, a declarat: „*Este esențial să profităm de forța științei, de sprijinul popular și de atenția deosebită a publicului pe care le vor atrage următoarele două săptămâni pentru a face pași îndrăzneți în direcția unor acțiuni pe plan mondial în favoarea climei. Numai prin colaborare putem proteja viitorul umanității pe această planetă. În ultimele săptămâni, am conlucrat cu parteneri de pe toate continentele pentru a pregăti terenul pentru discuțiile care vor avea loc. Trebuie să acționăm cu toții acum pentru a finaliza cadrul de reglementare al Acordului de la Paris, pentru a accelera reducerea emisiilor și pentru a pune la dispoziție finanțarea combaterii schimbărilor climatice de care lumea are nevoie.*”

În cadrul Acordului de la Paris, 195 de țări au convenit să prezinte contribuții stabilite la nivel național (CSN) care reprezintă obiectivele lor individuale de reducere a emisiilor. În mod colectiv, aceste contribuții ar trebui să se subsumeze obiectivului de menținere a modificării temperaturii medii globale sub 2°C și cât mai aproape posibil de 1,5°C până la sfârșitul secolului. Ultimul raport de sinteză al CCONUSC, publicat în această lună, arată că CSN actuale nu corespund obiectivelor Acordului de la Paris, creând premisele unui nivel periculos de încălzire globală cu 2,7°C, cu efecte extrem de nocive care reprezintă o provocare existențială.

Țările dezvoltate s-au angajat să mobilizeze o sumă totală de 100 de miliarde USD pe an pentru finanțarea combaterii schimbărilor climatice în perioada 2020-2025 pentru a ajuta țările cele mai vulnerabile și, în special, statele insulare mici, în eforturile lor de atenuare și adaptare. UE este cel mai mare donator, contribuind cu un sfert din valoarea obiectivului, și, recent, președinta von der Leyen a anunțat o contribuție suplimentară de 4 miliarde EUR din bugetul UE până în 2027. Cu toate acestea, și alți parteneri trebuie în prezent să își intensifice eforturile și să acopere deficitul actual de aproape 20 de miliarde USD. Finanțarea combaterii schimbărilor climatice este esențială pentru a sprijini comunitățile vulnerabile să se protejeze împotriva efectelor schimbărilor climatice și pentru a dezvolta o economie curată.

La șase ani de la adoptarea Acordului de la Paris, UE va negocia, de asemenea, cu celelalte părți la COP26 finalizarea „cadrului de reglementare al Acordului de la Paris”, care cuprinde normele și procedurile pentru punerea în aplicare a acordului. Urmărim, în special, un acord care să asigure integritatea ecologică a piețelor globale ale carbonului și cu privire la obligațiile în materie de transparență și de raportare. O piață internațională a carbonului care funcționează bine poate genera investiții suplimentare în tranziția verde și poate accelera reducerea emisiilor într-un mod eficient din punct de vedere economic.

**Evenimente conexe găzduite de UE în marja COP26**

Pe durata conferinței, UE va găzdui peste 150 de evenimente conexe la pavilionul UE din Glasgow și online. Aceste evenimente, organizate de diverse țări și organizații din Europa și din întreaga lume, vor aborda o gamă largă de aspecte legate de climă, cum ar fi tranziția energetică, finanțarea durabilă, cercetarea și inovarea.

**Context**

Uniunea Europeană este lider mondial în domeniul combaterii schimbărilor climatice și și-a redus deja nivelul emisiilor de gaze cu efect de seră cu 31 % față de nivelul anului 1990, în timp ce economia sa a înregistrat o creștere de peste 60 %. Prin [Pactul verde european](https://ec.europa.eu/info/strategy/priorities-2019-2024/european-green-deal_ro), prezentat în decembrie 2019, UE a ridicat ștacheta ambiției sale în materie de combatere a schimbărilor climatice, angajându-se să atingă neutralitatea climatică până în 2050. Acest obiectiv a devenit obligatoriu din punct de vedere juridic odată cu adoptarea și intrarea în vigoare a [Legii europene a climei](https://ec.europa.eu/clima/eu-action/european-green-deal/european-climate-law_ro), în iulie 2021. Legea climei stabilește, de asemenea, obiectivul intermediar de reducere până în 2030 a emisiilor nete de gaze cu efect de seră cu cel puțin 55 % față de nivelul din 1990. Acest obiectiv pentru 2030 a fost [comunicat](https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf) CCNUSC în decembrie 2020 ca fiind contribuția UE (CSN) în temeiul Acordului de la Paris. În vederea respectării acestor angajamente, în iulie 2021, Comisia Europeană a prezentat [un pachet de propuneri](https://ec.europa.eu/info/strategy/priorities-2019-2024/european-green-deal/delivering-european-green-deal_enhttps:/ec.europa.eu/clima/news-your-voice/news/delivering-european-green-deal-2021-07-14_en)[Căutați traducerile disponibile pentru linkul precedentEN](javascript:void(0)) vizând adaptarea politicilor UE în domeniile climei, al energiei, al utilizării terenurilor, al transporturilor și al impozitării astfel încât să permită reducerea emisiilor nete de gaze cu efect de seră cu cel puțin 55 % până în 2030.

**Pentru informații suplimentare**

[Întrebări și răspunsuri privind UE în cadrul COP26](https://ec.europa.eu/commission/presscorner/detail/en/qanda_21_5482)[Căutați traducerile disponibile pentru linkul precedentEN](javascript:void(0))

[De la ambiție la acțiune: Acționând împreună pentru planetă (fișă informativă)](https://ec.europa.eu/commission/presscorner/detail/en/fs_21_5485)[Căutați traducerile disponibile pentru linkul precedentEN](javascript:void(0))

[Pagina web a Comisiei Europene privind COP26 și programul evenimentelor conexe](https://www.cop26eusideevents.eu/)

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724232197

\*

**UE și Republica Moldova își consolidează angajamentul și cooperarea în domeniul reformelor**

**Ieri, 28 octombrie, UE și Republica Moldova au convenit să consolideze și să intensifice în continuare cooperarea într-o serie de domenii cheie, în conformitate cu angajamentele Republicii Moldova în temeiul Acordului de Asociere UE-Moldova.**

 În plus, UE va ajuta Moldova să facă față actualei crize severe de aprovizionare cu gaze prin asistență în valoare de **60 de milioane de euro** printr-un nou program de sprijin bugetar.

Președintele Ursula **von der Leyen** a declarat: „*Uniunea Europeană este alături de Moldova în depășirea provocărilor cu care se confruntă în special în domeniile sănătății, energiei și economiei. Prin intermediul sprijinului nostru excepțional acordat, în valoare de 60 de milioane de euro, vom ajuta Moldova să treacă prin această criză, atenuând impactul creșterii prețurilor la gaze asupra celor mai vulnerabile persoane. De asemenea, susținem cu tărie agenda ambițioasă de reforme a Guvernului Republicii* *Moldova, în special pentru recâștigarea încrederii publicului în sistemul judiciar și în sistemul administrației publice și îmbunătățirea climatului de afaceri și investițional al țării*.”

Consolidarea angajamentului și a cooperării au fost confirmate în cadrul mai multor întâlniri dintre UE și Moldova, precedate de o convorbire telefonică între președintele **von der Leyen** și președintele Maia Sandu ce a avut loc pe 26 octombrie.

Cel de-al 6-lea Consiliu de Asociere UE-Moldova de astăzi a reafirmat parteneriatul și angajamentul puternic pentru consolidarea asocierii politice și aprofundarea integrării economice a Moldovei cu UE în cadrul Acordului de Asociere și al Zonei de Liber Schimb Profunde și Cuprinzătoare (DCFTA). Acest lucru a fost confirmat în [Declarația comună](https://eeas.europa.eu/delegations/moldova/106356/node/106356_ro) publicată după întâlnire.

Consiliul de Asociere a fost prezidat de Înaltul Reprezentant Josep **Borrell**. Prim-ministrul Republicii Moldova, Natalia Gavriliţa, a condus delegația Republicii Moldova. A participat și Comisarul pentru Vecinătate și Extindere, Olivér **Várhelyi**.

De asemenea, UE și Moldova și-au reconfirmat parteneriatul puternic printr-o serie de acțiuni concrete.

**Cooperare consolidată în domeniul energiei**

După cum a anunțat Comisia Europeană, UE va oferi Moldovei **60 de milioane de euro** pentru a o ajuta să facă față crizei aprovizionării cu gaze prin instituirea unei scheme de sprijin pentru cei mai vulnerabili cetățeni în timpul iernii. Se preconizează că fondurile vor fi plătite la sfârșitul acestui an.

Noul program se adaugă pachetului UE de redresare economică pentru Moldova de până la 600 de milioane EUR în următorii trei ani, care include plățile UE către Moldova de [36,4 milioane de euro în calitate de asistență de sprijin bugetar](https://ec.europa.eu/commission/presscorner/detail/en/ip_21_4923)[Căutați traducerile disponibile pentru linkul precedentEN](javascript:void(0)) și [50 de milioane de euro în calitate de asistență macrofinanciară pentru a face față situației de urgență provocate de COVID-19](https://ec.europa.eu/commission/presscorner/detail/en/IP_21_5103)[Căutați traducerile disponibile pentru linkul precedentEN](javascript:void(0)). Acest lucru ar trebui să contribuie astfel încât Moldova să nu aibă lipsă imediată de lichidități pentru lunile următoare. Toată asistența UE este supusă unei condiționalități stricte, inclusiv atunci când vine vorba de reforme în sectorul energetic.

În contextul situației de urgență din sectorul gazelor din Republica Moldova, ieri a fost lansat un dialog energetic la nivel înalt în urma întâlnirii dintre comisarul **Simson** și prim-ministru. Aceasta a fost urmată de o întâlnire a înalților oficiali din Moldova, SEAE și serviciile Comisiei, pentru a discuta situația și sprijinul imediat și pe termen mediu al UE pentru Moldova.

În timpul discuțiilor, UE și-a reiterat angajamentul de a oferi în continuare sprijin tehnic și financiar Moldovei pentru a face față crizei și a subliniat importanța separării transportului și distribuției de gaze și electricitate ca mijloc de consolidare a rezilienței Moldovei. UE și Moldova au subliniat importanța rezistenței împotriva oricăror potențiale eforturi ale terților de a utiliza energia ca armă geopolitică

**Consolidarea cooperării în politica externă și de securitate**

În cadrul ședinței Consiliului de Asociere, UE și Moldova au convenit să lanseze un Dialog Politic și de Securitate la Nivel Înalt. Dialogul va avea ca scop discutarea provocărilor globale, securitatea și cooperarea regională, inițiativele comune privind combaterea amenințărilor hibride și îmbunătățirea securității cibernetice, protecția infrastructurii critice și consolidarea comunicării strategice și schimbul de opinii privind soluționarea conflictului transnistrean. De asemenea, va facilita alinierea în continuare a politicii Moldovei la declarațiile și deciziile Politicii Externe și de Securitate Comune a UE, în conformitate cu angajamentul de a promova principiile consacrate în Acordul de Asociere, inclusiv principiile suveranității și integrității teritoriale.

Asocierea Moldovei la Orizont Europa

În cadrul Consiliului de Asociere și al aderării Republicii Moldova la [Orizont Europa](https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe_en)[Căutați traducerile disponibile pentru linkul precedentEN](javascript:void(0)), a fost finalizat programul UE de cercetare și inovare pentru 2021-2027. Asocierea la programul-cadru de cercetare și inovare este cea mai strânsă formă de cooperare cu țări din afara UE. Facilitează lucrul și finanțarea proiectelor comune, deoarece cercetătorii și inovatorii pot participa în aceleași condiții ca și participanții din statele membre ale UE. Această cooperare în știință, cercetare și inovare consolidează și mai mult alianța dintre UE și Moldova pentru a îndeplini prioritățile comune, cum ar fi tranziția verde și digitală. Orizont Europa este unul dintre principalele instrumente de implementare a strategiei Europei de cooperare internațională: [abordarea globală a Europei privind cooperarea în cercetare și inovare](https://ec.europa.eu/commission/presscorner/detail/en/ip_21_2465) [Căutați traducerile disponibile pentru linkul precedentEN](javascript:void(0)). Programul este deschis cercetătorilor și inovatorilor din întreaga lume, care pot face echipă cu partenerii UE în pregătirea propunerilor.

**Pentru mai multe informații**

[2021 Raportul de Implementare a Asocierii privind Republica Moldova](https://eeas.europa.eu/headquarters/headquarters-homepage/105854/joint-staff-working-document-association-implementation-report-republic-moldova_en)

[Fișă informativă - Relațiile UE-Moldova](https://eeas.europa.eu/delegations/moldova/105694/facts-and-figures-about-eu-moldova-relations-2020_en)

[Delegația UE în Republica Moldova](https://eeas.europa.eu/delegations/moldova_en)

**Date de contact**

**Peter STANO** E-mail [peter.stano@ec.europa.eu](mailto:peter.stano@ec.europa.eu)

Număr de telefon +32 2 295 45 53


**Paloma HALL CABALLERO** E-mail [Paloma.HALL-CABALLERO1@ec.europa.eu](mailto:Paloma.HALL-CABALLERO1@ec.europa.eu)

Număr de telefon +32 2 296 85 60

\*

**Raportul Comisiei pe tema incendiilor forestiere: de la an la an, schimbările climatice sunt tot mai prezente**

**Astăzi, 29 octombrie, Centrul Comun de Cercetare al Comisiei a prezentat a 21-a ediție a**[**Raportului său anual privind incendiile forestiere din Europa, Orientul Mijlociu și Africa de Nord**](https://publications.jrc.ec.europa.eu/repository/bitstream/JRC126766/annual_report_2020_final_topdf.pdf)**, pentru anul 2020.**

După [cel mai nefast an de până acum, care a fost 2019](https://ec.europa.eu/commission/presscorner/detail/ro/ip_20_1995), și în 2020 incendiile au distrus suprafețe extinse de teren natural în Europa. În pofida unul nivel de pregătire mai ridicat în țările UE, aproximativ 340 000 de hectare (ha) au ars în UE în 2020, o suprafață cu 30 % mai mare decât Luxemburgul.

Situația este și mai gravă în sezonul incendiilor forestiere din 2021. Până la momentul publicării acestui raport, arseseră aproape 0,5 milioane ha, 61 % dintre acestea fiind păduri a căror regenerare va dura mulți ani. Aproximativ 25 % dintre zonele care au ars în Europa se aflau în interiorul siturilor „Natura 2000”, rezervoarele de biodiversitate ale UE. UE și-a întărit acest an capacitatea de a asista țările în actualul sezon al incendiilor, capacitate care a fost deja utilizată pe scară largă pentru incendiile de mari proporții care au afectat regiunea mediteraneeană în vara aceasta.

De la an la an, schimbările climatice sunt și ele tot mai prezente. O tendință de creștere ușor de remarcat indică niveluri mai ridicate ale pericolului de incendii, sezoane mai lungi ale incendiilor și incendii de mari proporții și violente, cu propagare rapidă, în fața cărora mijloacele tradiționale de stingere a incendiilor sunt ineficiente. Anul acesta, aproximativ 130 000 ha arseseră deja până la sfârșitul lunii iunie, moment care marchează debutul tradițional al sezonului incendiilor. Incendiile au început să nu mai afecteze doar statele sudice, ci devin o amenințare tot mai mare și pentru Europa Centrală și de Nord. Peste nouă din 10 incendii din UE sunt provocate de acțiuni umane. De aceea, pentru prevenirea dezastrelor, este esențial ca oamenii să fie sensibilizați în acest sens și să se organizeze campanii educative cu privire la riscul de incendiu.

**Principalele constatări din raport**

* Din raportul pe 2020 despre incendiile forestiere reiese că România a fost țara cea mai afectată, urmată de Portugalia, Spania și Italia, după cum se indică în raportarea națională;
* Incendiile de pădure au afectat grav zone protejate „Natura 2000” din Europa: totalizând 136 331 ha – aproximativ 40 % din suprafața totală distrusă de foc în 2020 –, ceva mai puțin decât în 2019, dar peste media ultimilor nouă ani;
* Ca și în 2019, din păcate, România a însumat din nou aproape jumătate din suprafața distrusă de incendii în cadrul siturilor „Natura 2000”, cea mai mare suprafață situându-se în Rezervația Biosferei Delta Dunării;
* În 2020, incendii care s-au întins pe o suprafață de peste 30 ha au afectat 20 de state membre ale UE, distrugând 339 489 ha, suprafață care depășește ușor cifra înregistrată în 2019;
* Totodată, în sezonul incendiilor 2020 și-au pierdut viața mai mulți oameni decât în 2019: raportarea națională din partea Spaniei a înregistrat șase victime, dintre care patru erau pompieri;
* În 2020, cartografierea rapidă prin intermediul [serviciului Copernicus de gestionare a situațiilor de urgență](https://emergency.copernicus.eu/mapping/ems/service-overview) a fost activată de 17 ori pentru cartografierea detaliată a incendiilor forestiere, un număr inferior, deocamdată, față de activările din 2021;
* [Mecanismul de protecție civilă al UE](https://ec.europa.eu/echo/what/civil-protection/mechanism_en)[Căutați traducerile disponibile pentru linkul precedentEN](javascript:void(0)) a fost modernizat cu o flotă de avioane de stingere a incendiilor prin intermediul [rescEU](https://ec.europa.eu/echo/what/civil-protection/resceu_en)[Căutați traducerile disponibile pentru linkul precedentEN](javascript:void(0)) în 2019, consolidându-și capacitatea de a asista țările pe parcursul actualului sezon al incendiilor.

Sezonul incendiilor forestiere din 2020 a fost caracterizat de un număr mare de incendii de vegetație în prima jumătate a acestui an. Incendiile au izbucnit iarna în regiunea Deltei Dunării și în Pirinei, iar în primăvară în principal în regiunea Balcanilor. În timpul verii și al toamnei, cele mai afectate au fost țările mediteraneene, în special Spania și Portugalia, care au înregistrat cele mai mari incendii din UE în 2020. Cele mai mari incendii de pădure din anul în discuție au izbucnit în afara UE, în Ucraina, lângă reactorul nuclear îngropat de la Cernobîl.

**Membrii colegiului au declarat:**

Mariya **Gabriel** comisarul pentru inovare, cercetare, cultură, educație și tineret, responsabil pentru Centrul Comun de Cercetare, a spus: „*Din cauza schimbărilor climatice, riscul și amploarea incendiilor de vegetație au crescut peste tot în lume. Începând din 2016, incendiile fără precedent care au izbucnit pe glob se manifestă într-un mod și cu o intensitate nemaiîntâlnite anterior. Pădurile au crescut sub ochii noștri în ultimele decenii în UE și trebuie mai mult ca oricând să le conservăm pentru a ne vindeca planeta. JRC și Comisia Europeană mobilizează știința, tehnologiile, politicile și cooperarea pentru a împiedica aceste incendii masive, a ne proteja pădurile, a conserva biodiversitatea și, mai presus de orice, a proteja viețile din UE și dincolo de granițele sale.*”

Comisarul pentru gestionarea crizelor, Janez **Lenarčič**, a declarat: „*Incendiile forestiere reprezintă un risc semnificativ de producere a unor dezastre în întreaga Europă, dar și în alte părți ale lumii. În decursul ultimilor zece ani, Mecanismul de protecție civilă al UE a reacționat în peste patruzeci de situații de urgență implicând incendii forestiere de mari proporții. Schimbările climatice contribuie de asemenea la prelungirea cu mai multe luni a sezonului incendiilor forestiere, crescând astfel riscul apariției, pe viitor, a mai multor situații de urgență legate de incendii de vegetație pentru comunitățile europene. Suntem hotărâți să intensificăm toate eforturile în vederea unei reacții mai ferme, la nivelul întregii UE, la incendiile forestiere, pentru a le putea preveni, a fi pregătiți pentru apariția lor și a reacționa la nevoie.*”

Comisarul pentru mediu, oceane și pescuit, Virginijus **Sinkevičius**, a declarat: „*Clima în schimbare are efecte asupra duratei sezonului incendiilor și a gravității acestora, periclitând tot mai multe vieți și distrugând natura. Raportul de astăzi arată cât de gravă a fost situația anul trecut, astfel cum reiese și din datele de anul acesta. Comisia Europeană a adoptat Strategia UE pentru păduri în scopul de a întări rezistența pădurilor europene. Ca să putem atenua impactul incendiilor de vegetație avem neapărată nevoie de păduri sănătoase și rezistente și de terenuri gestionate într-un mod care să protejeze biodiversitatea și oamenii. Iată de ce colaborăm cu partenerii noștri și cu autoritățile naționale pentru a stabili ca normă o prevenire a incendiilor de vegetație bazată pe gestionarea adecvată a terenurilor.*”

**Context**

[Centrul Comun de Cercetare](https://ec.europa.eu/jrc/en) are o contribuție esențială la reducerea riscurilor reprezentate de incendiile de pădure de a provoca dezastre în Europa și pe plan mondial, prin intermediul dezvoltării și funcționării [Sistemului european de informare privind incendiile forestiere](https://effis.jrc.ec.europa.eu/) (EFFIS). În cadrul [programului Copernicus al UE](https://www.copernicus.eu/ro) și al [Grupului de experți în materie de incendii forestiere](https://ec.europa.eu/info/sites/default/files/commission_expert_group_on_forest_fires_egff_and_european_forest_fire_information_system_effis.pdf) (EGFF), EFFIS asigură monitorizarea continuă din sateliți a situației incendiilor din Europa. EFFIS furnizează țărilor o platformă pentru ca acestea să poată face schimb de bune practici cu privire la prevenirea incendiilor, la lupta împotriva acestora, la refacerea vegetației și la gestionarea incendiilor la nivel european. EFFIS a fost utilizat de organizațiile guvernamentale și de către cetățeni, având aproape 300 000 de utilizatori din 178 de țări în 2020. EFFIS este completat și de [sistemul mondial de informare privind incendiile forestiere](https://gwis.jrc.ec.europa.eu/) (GWIS), care extinde monitorizarea la întregul glob.

[Rapoartele](https://effis.jrc.ec.europa.eu/reports-and-publications/annual-fire-reports) JRC privind incendiile forestiere din Europa, Orientul Mijlociu și Africa de Nord prezintă o perspectivă foarte cuprinzătoare asupra situației incendiilor forestiere. Ediția din 2020 include rapoarte din 33 de țări din regiunile respective care descriu activități naționale de gestionare a incendiilor și acțiuni întreprinse la ambele niveluri, național și european, pe parcursul campaniilor de luptă împotriva incendiilor forestiere din această perioadă.

UE desfășoară acțiuni intense în ceea ce privește prevenirea incendiilor de vegetație, conservarea pădurilor, refacerea biodiversității și salvarea de vieți. În martie acest an, Comisia a publicat [orientări noi](https://ec.europa.eu/commission/presscorner/detail/ro/IP_21_1225) pentru prevenirea incendiilor de vegetație, pentru gestionarea pădurilor și a vegetației, în scopul de a reduce propagarea și intensitatea incendiilor, și pentru asigurarea unor reacții eficace. Pornind de la [Strategia UE în domeniul biodiversității pentru 2030](https://ec.europa.eu/environment/strategy/biodiversity-strategy-2030_ro), parte din inițiativa emblematică [Pactul verde european](https://ec.europa.eu/info/strategy/priorities-2019-2024/european-green-deal_ro), Comisia a propus noua [Strategie UE pentru păduri pentru 2030](https://ec.europa.eu/environment/strategy/forest-strategy_ro), care intensifică acțiunile în materie de prevenire a incendiilor forestiere și promovează o mai bună reziliență la schimbările climatice.

**Mai multe informații**

[Raport privind incendiile forestiere din Europa, Orientul Mijlociu și Africa de Nord pentru 2020](https://publications.jrc.ec.europa.eu/repository/bitstream/JRC126766/annual_report_2020_final_topdf.pdf)

[Incendiile forestiere](https://ec.europa.eu/echo/what-we-do/civil-protection/forest-fires_en)[Căutați traducerile disponibile pentru linkul precedentEN](javascript:void(0))

[Sistemul european de informare privind incendiile forestiere](https://effis.jrc.ec.europa.eu/) (EFFIS)

[Sistemul mondial de informare privind incendiile forestiere (GWIS](https://gwis.jrc.ec.europa.eu/))

[Programul Copernicus al UE](https://www.copernicus.eu/ro)

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724 232 197

\*

**Coronavirus Noul coronavirus: echipe medicale din UE trimise în România**

Săptămâna aceasta, o echipă medicală din Danemarca și o altă echipă din Polonia au sosit la București pentru a-i ajuta pe medicii români să trateze numărul tot mai mare de pacienți cu COVID-19.

În ultimele trei săptămâni, nouă țări au oferit asistență României prin intermediul mecanismului de protecție civilă al UE. Săptămâna aceasta, o echipă medicală din Danemarca și o altă echipă din Polonia au sosit la București pentru a-i ajuta pe medicii români să trateze numărul tot mai mare de pacienți cu COVID-19.

Tot săptămâna aceasta, 350 de concentratoare de oxigen din rezerva rescEU găzduită de Țările de Jos au fost livrate României, în plus față de cele 200 de concentratoare de oxigen din rescEU livrate la începutul acestei luni. În ultimele zile, prin intermediul mecanismului de protecție civilă al UE, Serbia a livrat 170 concentratoare de oxigen și 6.365 de doze de anticorpi monoclonali, în timp ce Germania a oferit 12.750 de unități de anticorpi monoclonali, iar Slovacia a oferit 1.000 doze de anticorpi monoclonali, 500.000 de teste antigen și alte dispozitive medicale.

Tot prin intermediul mecanismului, Polonia a făcut o a doua ofertă de 150 de concentratoare de oxigen, 55 de monitoare cardiace, 50 de aparate respiratorii și alte materiale.

Comisarul pentru gestionarea crizelor, Janez **Lenarčič**, a declarat: *„Mecanismul european de protecție civilă continuă să își dovedească utilitatea în lupta actuală împotriva pandemiei de COVID-19. Aș dori să mulțumesc Serbiei pentru prima sa ofertă de asistență prin intermediul mecanismului, precum și Austriei, Danemarcei, Franței, Germaniei, Italiei, Țărilor de Jos, Poloniei și Slovaciei pentru asistența continuă acordată României. UE își menține angajamentul de a canaliza toate ajutoarele necesare către România și alte țări care au nevoie de sprijin.”*

În urma solicitării României de asistență prin intermediul mecanismului UE de protecție civilă, Austria a oferit 1.075 de pachete de diferite medicamente folosite în terapie intensivă, în timp ce Franța a oferit alte 89.030 de flacoane de medicamente, 18 ventilatoare, echipamente medicale și accesorii. Toate acestea se adaugă celor 50 de concentratoare de oxigen din Polonia, 5.200 de flacoane de anticorpi monoclonali din Italia, 15 ventilatoare și 8 concentratoare de oxigen din Danemarca, furnizate României.

O echipă medicală din Moldova, care a sosit în România în urmă cu două săptămâni, continuă să ofere asistență medicală de specialitate. Pacienți români cu COVID-19 au fost transportați în Ungaria, Polonia și Austria pentru tratament.

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724232197

Sursa: Reprezentanța în România a Comisiei Europene https://romania.representation.ec.europa.eu/index\_ro

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/